
Ivan 
Gundulić 


Dubrovnik, 9.1. 1589. 
- Dubrovnik, 8. XII. 1638. 


Ivan (dubrovački: Dživo) Fran Gundulić (talijanski 
Giovani Gondola) dubrovački je barokni pjesnik i 
dramatičar, jedan od najvećih pisaca starije hrvatske 
književnosti. 


Glavne karakteristike baroknog pjesništva su 
kićenost, gomilanje ukrasa, pobožan i uzvišen stil, 
religiozne teme, te pridavanje veće važnosti stilskim 
negoli tematskim vrijednostima. Barok se nastavlja na renesansu, a za njim slijedi klasi- 
cizam. U Hrvatskoj se u doba baroka razvilo nekoliko vrlo jakih regionalnih književnih 
krugova: dubrovačko-dalmatinski (osim Gundulića, istaknuti predstavnici su Dživo 
Bunić Vučić, Ignjat Đurđević, Junije Palmotić, Korčulanin Petar Kanavelić), kajkavski 
(kajkavske pjesmarice, Katarina Patačić), slavonski (Antun Kanižlić) i ozaljski (Fran 
Krsto Frankopan, Katarina Zrinska i Petar Zrinski) krug. 


Od rođenja do smrti živio je u Dubrovniku, od 9. siječnja 1589. do 8. prosinca 1638. 
godine. Potekao je iz vlastelinske obitelji; otac Frano Dživov bio je trgovac i dužnosnik u 
upravi Dubrovačke Republike. Ivan Gundulić u mladosti je dobio nadimak Mačica. Školo- 
vao se u Dubrovniku, završio je humanističku gimnaziju, a profesori su mu bili Lopuđa- 
nin Petar Palikuća, isusovac, latinski pjesnik i prevoditelj, te Toskanac, talijanski pjesnik 
i autor nadopune Tassova Oslobođenog Jeruzalema, Camillo Camilli. Oženio se 1628. 
godine Nikom Sorkočević s kojom je imao petero djece. Obnašao je visoke dužnosti u 
Republici — bio je član Velikog vijeća, knez u Konavlima, član Senata, a neposredno pred 
smrt 1638. i član Malog vijeća. Obavljao je i različite javne službe; bio je sudac, carinski 
službenik, nadzornik oružarnice, nadzornik žitnice itd. Uz politički i odvjetnički rad, 
bavio se i pjesništvom što mu je donijelo slavu i čast velikoga hrvatskog pjesnika. Da ga 
rana smrt nije spriječila, najvjerojatnije bi bio biran za kneza Republike (otac mu Fran 
biran je za kneza 5 puta, a knez je bio i sin Šiško). Pokopan je u obiteljskoj grobnici 
ispred velikog oltara u franjevačkoj crkvi u Dubrovniku. 

Gundulić je kao pjesnik već za života bio cijenjen i slavan. U 19. stoljeću hrvatski 
preporodni duh podiže ga na najistaknutije mjesto nacionalne književnosti i kulture. 

Takvim će ga središnjim likom prikazati i Vlaho Bukovac na svečanom zastoru koji pri- 
kazuje hrvatski narodni preporod (1895.) u zagrebačkom HNK-u. U Dubrovniku je 1898. 
na Gundulićevoj poljani Gunduliću podignut spomenik, rad Ivana Rendića. Gundulićevo 
je lice na novčanici Republike Hrvatske. 


Na svoje pjesničko djelo Ivan Gundulić daje osvrt, za književnu povijest vrlo vrije- 
dan, u predgovoru prvoga objavljenog djela Pjesni pokorne kralja Davida (Rim, 1621.) 
posvećenoga »mnogo svitlomu gospodinu Maru Mara Bunića vlastelinu dubrovačkom«. 
U toj posveti pjesnik tumači zašto je Pjesni pokorne, prepjeve biblijskih psalama kralja 
Davida, odlučio otisnuti. One su »zrak od svjetlosti«, za razliku od mladenačkih mu 
pjesničkih djela koja su »porod od tmine«. Kao svoja »mračna« djela navodi melodrame 
- dramska »složenja«: Galatea, Posvetilište ljuveno, Čerera, Kleopatra, Adon, Koraljka od 
Šira, Arijadna, Prozerpina ugrabljena od Plutona, Dijana i Armida. Do danas su od njih 
sačuvana samo posljednja četiri. To su uglavnom prerade talijanskih tada popularnih 
drama. Prema riječima samog autora, sve su se te drame »na očitijeh mjestijeh s velici- 
jem slavam« prikazivale u Dubrovniku. Arijadna i Prozerpina ugrabljena obrađuju teme 
iz grčke mitologije: Arijadna se temelji na mitu o kćeri kretskoga kralja Minosa, a 
Prozerpina na Plutonovoj otmici Prozerpine, kćeri božice Cerere. U Dijani se obrađuje 
mit o božici Dijani zaljubljenoj u Endimijona, dok dramski prizor Armida tematizira 
jednu epizodu Tassova Oslobođenog Jeruzalema. Gundulić navodi da je osim melodrama 
pisao i pjesme. O tim »mnozijem i bezbrojnijem pjesnima taštijem i ispraznijem« ne zna 
se mnogo, sačuvana je samo jedna - Ljubovnik sramežljiv. Dakle, pjesnik će svojom odlu- 
kom donesenom u duhu katoličke obnove i isusovačkog odgoja napustiti klasične mitske 
teme i prionuti kršćanskim religioznim temama i deklarirat će se u spomenutom pred- 
govoru kao »krstjanin spjevalac«. 


Pjesni pokorne kralja Davida sadrže prepjeve sedam pokajničkih psalama Davido- 
vih (6, 31, 37, 50, 101, 129, 142) i originalnu religioznu pjesmu Od veličanstva božjeh. 
Prepjevima ostvarenima u osmeračkim katrenima Gundulića se smatra jednim od 
najboljih prevoditelja psalama na hrvatski jezik. 


Osam mjeseci nakon prvog objavljenog djela Gundulić u Mlecima objavljuje Suze 
sina razmetnoga (1622.). To je religiozna poema u tri pjevanja - »plača« - s temom iz 
biblijske prispodobe iz Evanđelja po Luki o grešnom sinu i dobrom ocu. Priča ima alego- 
rijsko značenje u kojemu se čovjek odmiče od Boga i pristaje uz grijeh, ali se i kaje i vraća 
Bogu. Gundulićeva religiozna poema napisana je u maniri talijanske religiozne poeme iz 
XVI. stoljeća. Tema ljudskoga grijeha i Božjeg oprosta razrađena je brojnim baroknim 
motivima, kao što su: prolaznost ženske ljepote, prolaznost života, prolaznost svega 
materijalnoga, kao i baroknim stilskim postupcima: antitezama, neobičnim metaforama, 
usporedbama, paradoksima i oksimoronima. Suze sina razmetnoga bile su uzor kasnijim 
religioznim poemama u hrvatskoj književnosti (Bunićevoj Mandalijeni pokornici, 
Đurđevićevim Uzdasima Mandalijene pokornice i Kanižlićevoj Svetoj Rožaliji). 


Gundulićeva pastirska igra Dubravka izvođena je 1628. godine u Dubrovniku »prid 
Dvorom«, pa se pretpostavlja da je nastala sredinom dvadesetih godina toga stoljeća. 

Tiskana je prvi put tek 1837. godine. Pripada dramskoj vrsti pastorale, popularnoj u 
doba renesanse i baroka, a pisana je različitim stihovima. Radnja se događa u neodređe- 
no mitsko vrijeme blagostanja i pravednosti, u idiličnom prostoru šume, dubrave, a 
pripovijeda o slavljenju slobode u Dubravi, što se obilježava i vjenčanjem najljepše pas- 
tirice s najljepšim pastirom. Dramski zaplet stvara bogati i ružni Grdan koji podmićuje 
suce želeći dobiti Dubravkinu ruku. Radnja se sretno raspliće intervencijom boga Lera, 
vjenčanjem Dubravke i Miljenka, slavljem i pjevanjem Himne slobodi. Sadržaj Dubravke 
alegorijski se tumači u kontekstu dubrovačkog aristokratskoga političkog ustroja: 
Dubrava je Dubrovnik, Miljenko vlastela, podmukli i ružni Grdan bogato je građanstvo 
koje se želi domoći plemstva ženidbom s plemkinjama. Tako se Dubravka iščitava kao 
politička drama koja odbacuje mogućnost sudjelovanja građanstva u dubrovačkoj vlasti. 

Svoje najveće i najsloženije djelo - povijesni ep Osman - Gundulić započinje pisati 
1637. ili 1638. godine. Vijesti da se Turci spremaju na Poljsku počele su u Dubrovnik 
stizati još 1621., a već u lipnju saznalo se i za ishod Hoćimske bitke. Taj će povijesni 
događaj biti Gunduliću poticaj i tema. Osman je ispjevan u 20 pjevanja. Nije sačuvan 
autograf Osmana (autorov rukopis). Sačuvani su brojni rukopisni prijepisi epa, no ni u 
jednom od njih nema 14. i 15. pjevanja. Dopune su napisali Pjerko Sorkočević (1826.), 
Marin Zlatarić (1826.) te Ivan Mažuranić (1844.) čija se smatra najuspjelijom. Ep je 
tiskan 1826. godine. Gundulić je u Osmanu opjevao poljsko-turski sukob kod Hoćima 
1621. i pogibiju mladoga sultana Osmana II. u Carigradu 1622. Ep započinje refleksijom 
o ljudskoj oholosti. Oholost će kao prvi od sedam glavnih grijeha biti na kraju epa kaž- 
njena - kao osobina mladog sultana oholost će biti uzrok i njegove propasti. Ta će tema, 
propast sultana Osmana Il, biti obrađena trima radnjama: pripovijedanjem o hoćimskoj 
bitki, putovanjem dvaju turskih podanika (Ali-pašino u Varšavu da sklopi s Poljacima 
primirje i Kazlar-agino na Balkan da Osmanu nađe žene plemenita roda), te pobunom 
janjičara u Carigradu i Osmanovim smaknućem. Iako ima elemente kršćanskog epa 
(antiteza islam - kršćanstvo koja se utjelovljuje u suprotstavljenosti Osmana i Vladisla- 
va), slavenskog epa (barokni slavizam u isticanju zasluga poljskog naroda u oslobođenju 
od Turaka, u unošenju likova pripadnika drugih slavenskih naroda, npr. Sunčanice) i 
putopisnog epa (u Ali-pašinu putovanju), Osman je primarno povijesni ep. Njegova je 
žanrovska struktura izrazito kompleksna, a uključuje i jednostavne oblike - legende, 
izreke, aforizme, poslovice. Ep je pisan u osmeračkim katrenima s rimom ab ab i 
pjevanjima podjednake dužine. Stilom je vrstan primjer barokne i manirističke umjet- 
nosti — bogat je stilskim figurama: hiperbolom, personifikacijom, metonimijom, kontras- 
tom, gradacijom, antitezom... 


Gundulićev ep Osman zarana je bio cijenjen i nasljedovan, istraživan i opisivan, 
prevođen na druge jezike, citiran i intertekstualno uključivan u druga djela. Uprizoren je 
ina sceni HNK-a 1992. godine, u režiji Georgija Para. 


kk 

Gundulićeva pastirska drama Dubravka prvi je put izvedena 1628. »prid Dvorom« 
(ispred Kneževa dvora u Dubrovniku). Pretpostavlja se da je nastala sredinom dvadese- 
tih godina sedamnaestoga stoljeća. Tiskana je prvi put tek 1837. godine. 


Dubravka pripada dramskoj vrsti pastorale ili pastirske igre koja je bila vrlo popu- 
larna u vremenu renesanse i baroka. Gundulić je dobro poznavao renesansne uzore te 
vrste: hrvatskim jezikom napisanu Tirenu svoga Dubrovčanina Marina Držića izvedenu 
1548. godine i talijansku Amintu Torquata Tassa (napisanu 1573., objavljenu 1581.) čiji 
je hrvatski prijevod načinio dubrovački pjesnik i prevoditelj Dominko Zlatarić. 


Pjesnik, koristeći se različitim stihovima (peterac, osmerac, dvostruko rimovani 
dvanaesterac) stvara dramu - pastirsku igru, u čijem je središtu ljubavna priča pastirice 
Dubravke i pastira Miljenka. Radnja se događa u neodređeno mitsko vrijeme blagostanja 
i pravednosti, u idiličnom prostoru šume, dubrave, a pripovijeda o slavljenju slobode u 
Dubravi, što se tradicionalno obilježava i vjenčanjem najljepše pastirice s najljepšim 
pastirom. Zaplet označava pokušaj bogatog i ružnog Grdana da podmićivanjem sudaca 
dobije ruku lijepe Dubravke. Rasplet radnje donosi bog Lero. Radnja završava vjenča- 
njem Dubravke i Miljenka te slavljem i pjevanjem Himne slobodi. 


Sadržaj Dubravke alegorijski se tumači u kontekstu dubrovačkoga aristokratskoga 
političkog ustroja: Dubrava je Dubrovnik, Miljenko vlastela, podmukli i ružni Grdan 
bogato je građanstvo koje se želi domoći plemstva ženidbom s plemkinjama. Dubravka 
se tako može razumjeti i kao politička drama koja odbacuje mogućnost sudjelovanja 
građanstva u dubrovačkoj vlasti. U radnji se pojavljuje i lik ribara iz Dalmacije, kojime se 
sloboda Dubrovnika stavlja u antitezu s podjarmljenosti mletačke Dalmacije, te likovi 
satira koji simboliziraju ljudske poroke. 


Baroknost ove drame ogleda se u alegoričnosti i stilu pisanja prepunom figurativ- 
nosti (posebno uporabom antiteze), ali i u tome što se događaji, čak i oni ključni, često ne 
prikazuju nego samo prepričavaju. 

»Polazeći od neoplatoničkih i utopističkih renesansnih i postrenesansnih koncep- 
cija o idealnoj državi, Gundulić je tradicionalnu pastirsku dramu obogatio dodatnim, 
prvenstveno političkim smislovima, te proširio konvencijama određene granice pastir- 
skog žanra. Po svojim idealističkim političkim vizijama sretnoga grada-države, Dubravka 
je i svojevrsna utopija —- ona je hvalospjev idealnom i idealiziranom društvenom uređe- 
nju, hvalospjev najboljoj od svih mogućih država, u kojoj vladaju božanska načela. Isto 
tako, Dubravka je i svojevrsni Gundulićev odgovor na neke društvene probleme Repub- 
like, prije svega aluzija na neprilične ženidbe: tradicionalist i legitimist, aristokrat Gun- 
dulić ženidbu među različitim društvenim slojevima u drami prikazuje kao neprirodnu i 
protivnu Božjim zakonima; tako je društvena problematika u pastorali prikazana kao 
moralno-etički sukob« (D. Fališevac). 


U novije doba Dubravka se prvi put izvodi 1888. u Zagrebu, uz glazbu Ivana Zajca i 


u režiji Andrije Mandrovića, i to je prva izvedena dopreporodna drama u novom hrvat- 
skom kazalištu. Glasovita je izvedba 1913. u Maksimiru, na otvorenom, u režiji Josipa 

.. ve... 


dvorom u Dubrovniku u režiji Tita Strozzija postavlja ansambl HNK-a iz Zagreba. 
Izvedbe Dubravke imale su veliko značenje u nacionalnom i političkom kontekstu 19. i 
20. stoljeća pa i, kako je to primijetio Ivo Frangeš (Suvremenost baštine, 1992), hrvatski 
romantičarski pjesnik »Mihanović to emfatično raspoloženje ilirske arkadije prenosi u 
buduću himnu.« 

Gundulićeva je Dubravka do danas ostala poticajno djelo za znanstvena promišlja- 
nja i umjetničke obrade. Njezinom Himnom slobodi, pjevanom po uglazbljenju Jakova 
Gotovca, otvaraju se svakog ljeta Dubrovačke ljetne igre. 


dr. sc. Jelena Vignjević 


Kod Gundulića, slično kao i kod drugih starijih hrvatskih pisaca, u odnosu na suvremeni 
jezik postoji razlika u tomu što pored izgovora glasova lj i nj kao jednog glasa (npr. 
Miljenko, Ljubdrag, najljepši), postoji i nesaliveni izgovor glasova lj i nj, kao dva glasa. 
Takav je izgovor ovdje označen apostrofom (činjen'je, ufan'je, vesel'je). 

Prije čitanja... 


Na portalu e-Lektire za ovo smo djelo pripremili 
audiomamac. Poslušajte ga, ili pogledajte njegov 
prijevod na hrvatski znakovni jezik. 


Ivan Gundulić (1589.-1638.) dio je svakodnevice suvre- 
menog života u Hrvatskoj. Gundulićevo lice gleda nas s 
novčanice. One plave, od 50 kuna. Prouči Gundulićev 
portret na licu te novčanice. Koji je motiv na naličju 
novčanice? Na naličju je i pročelje jedne znamenite du- 
brovačke zgrade, koja je to zgrada? 


Promisli o razlozima odabira tih motiva na hrvatskoj 
novčanici. 


U samostalnom istraživanju pomoći će ti petnaestomi- 
nutni film Otac hrvatske pisane riječi - Ivan Gundulić. 
Film je snimljen 2013. u produkciji Dubrovačke televizi- 
je, a sadrži i snimke dubrovačkog života na Gunduliće- 
voj poljani tijekom mnogih godina. Pogledaj film samo- 
stalno ili u suradnji s drugom osobom na poveznici: 
https://www.youtube.com/watch?v=mNrgOnBsyhk 


Gundulićeva pastirska drama Dubravka prvi je put izve- 
dena 1628. To je vrijeme baroka. Što već znaš o baro- 
ku? Koje su odlike baroknoga stila pisanja? Prisjeti se 
što ste o baroknoj književnosti naučili na nastavi. U Hr- 
vatskoj enciklopediji na poveznici 
http://www.enciklopedija.hr/natuknica.aspx?id=6003 


možeš pronaći natuknicu s više informacija o baroku u 
Hrvatskoj. 

Dubravka 

Imena koja ulaze 
u ovo prikazan'je 


RADMIO 
SKUP PASTIRA 
RIBAR 
MILJENKO 
LJUBMIR 
DUBRAVKA 
SKUP VILA 
DIVJAK SATIR 
GORŠTAK SATIR 
ZAGORKO 
LJUBDRAG 
JELJENKA SATIRICA 
BRŠTANKO 
TRATORKO 
VUK SATIR 
STOJNA 
PELINKA 
PASTJERIĆI MALI, usve pet 
GLASNIK 
SKUP SATIRA 
REDOVNIK 

Činjen'je prvo 


Skazan'je prvo 


SKUP PASTIRA I RADMIO 


RADMIO 


Objavi, Danice, jasni zrak objavi, 
čuj tihe vjetrice u ovoj Dubravi; 
pršat su počeli po listju zelenu 
zovući dan bijeli i dzoru rumenu. 
O zvijezdo, najdraži od neba uresu, 
ukaž' se, ukaži! Raskoše tve gdje su? 
Žuđena Danice, objav' se, objavi! 
I zvijeri i ptice, svaki te glas slavi; 
sve te oči gledaju i srca sva hlipe 
da nas svijeh opsjaju svjetlosti tve lipe, 
da nam prije svane dan, blagi dan svečani, 
i žuđen i čekan u ovoj svoj strani. 


SKUP 


Objavi, Danice, jasni zrak objavi, 
čuj tihe vjetrice u ovoj Dubravi; 

pršat su počeli po listju zelenu 
zovući dan bijeli i dzoru rumenu. 


RADMIO 


Ovo dan je ki dohodi 
jednom nami na godište, 
u ki slatkoj mi slobodi 
činimo ovdi svetilište!, — 


1 svetilište — žrtvu 

slatkoj slobodi i od časti 
i od uresa vjekovita, 
u koj niče i uzrasti 
Dubrava ova plemenita. 
Sastaje se cića tega 
skup od vila i pastijera, 
i za od svijeh najljepšega 
najljepša se od njih vijera. 
Vijeraju se i jedine 
dva najljepša ki se žele, 
i od pira gozbe čine 
obilne se i vesele. 


SKUP 


Objavi, Danice, ah veće objavi, 
žuđeno tve lice u ovoj Dubravi! 
Livade su uzeliž odjeću zelenu, 
da obuku dan bijeli i dzoru rumenu. 


RADMIO 


Pod sviroku* ovčar mladi 
danaske se glasi svuda, 
reseć cvijetkom na livadi 
krotkom stadu čela ruda. 

Danas lijepe pastjerice 
vijencem krune zlatne vlase, 
po dubravah ter slavice 
bude u slatke pojuć glase. 

S dobrom kobi na dan ovi 
težak, za teg da je uhiti,“ 
popijevajuć za volovi 
teško ralo cvijetjem kiti. 

Danaske se tanci staju, 
danas poju slatke pjesni 
i razlike igre igraju 
u radosti i ljuvezni. 


ž uzeli - uzele 
3 Pod svirćku - pod sviraljku, tj. uz glazbu 
4 za teg da je uhiti - da je (dobru kob, sreću) uhvati u svom radu 

SKUP 


Objavi, Danice, drag pogled objavi! 
Eto cti cvjetice po ovoj Dubravi 

iu miris, ki dijeli na busku zelenu, 
uzdiše dan bijeli i dzoru rumenu. 


RADMIO 


Ali suncem iz istoči 
Dubrava ova ne svaniva, - 
o Dubravko lijepa, iz oči 
tvojijeh nami bio dan siva. 

Tvu ljepotu od svijeh višu 
svi pastijeri da prije vide 
žude i žele i uzdišu, 

i svuda te slidom slide. 

Tim svi danas doletjeće 
gdi tva sjaju suncem lica, 
jeda komu s blage sreće 
budeš draga vjerenica. 

Doće, da gork trud rasladi 
kon uresa tvoga slavna, 

i Miljenko pastijer mladi 
ki te verno služi odavna. 

Dva mila ova, o Ljubavi“, 
tva sjedini slatka sila 
na dan ovi u ki slavi 
sloboda se naša mila. 

Združ' s Miljenkom ti pastirom 
lijepu Dubravku i gizdavu, 
i obeseli srećnijem pirom 
nas i našu svu Dubravu! 


SKUP 


Objavi, Danice, lijep ures objavi, 
probudi slavice u ovoj Dubravi, 


5jumiris, ki dijeli na busku zelenu - i u mirisu koji (cvijeće) iz sebe daje na zelenu grmu 
$ Ljubav - bog ljubavi, Amor, Eros 

u žuber veseli po dubju zelenu 
da poju dan bijeli i dzoru rumenu. 


RADMIO 


Ali, družbo, neka čut je 
sad vesel'je sa svijeh strana, 
pođ'te oglasit osvanutje 
svud ovega blaga dana. 

Svud se glasi i navijesti 
da pr'je nego sunce zađe 
svak na ovemu ovdi mjesti 
na općenu se skupu nađe. 

A uto ja ću poć spraviti 
svetilište i sva ina 
dostojno se čim slaviti 
današnja će svetkovina.7 


Skazan'je drugo 


RADMIO I RIBAR 


RIBAR 


Čestiti pastiru, ti pjevat podrani, 
er vodiš u miru pokojan tvoje dni; 
ufan'ja, jaoh, a ma nesreća ne stječe 
pobjeguć iz doma, tukuć se daleče.? 


RADMIO 


Ko god si, ne cvijeli ni tvojijem nesrećam 
kobi dan veseli ki 'e srećan svima nam! 

Općena sloboda, vrh svega najdraža, 
koju nam bog poda naš pokoj uzmnaža. 


7 dostojno se čim... - poredaj: čim će se dostojno slaviti današnja svetkovina 
8 tukuć se daleče - potucajući se (lutajući) daleko 

Nu ako si ti ribar, ko kaže vas čin tvoj,? 
koja ti čini stvar k Dubravi doć ovoj? 


RIBAR 


Za shranit staros md1% i odahnut bez sile 
u gnijezdu slatkomu slobode primile. 
Primorja naša sva!! u ništa sila zbi: 
Dubrava sama ova vlada se po sebi. 
Po njih svijeh srdita zvijer1? trči i rži, 
i grabiihita i u noktijeh sve drži. 
Ovdi čut zle zvijeri ni inoga glasa ni 
neg što sam žuberi tih slavic na grani. 
Tvrda u nas n'je kuća da od sile prihude 
bludnika goruća ocu kćer sabljude. 13 
Ovdi n'je sirote ku sila potište, 
ni se boji sramote ko ju sam ne ište. 
Toliko 'e vladan'je silno u nas, da se ti, 
žena, djeca, iman'je ne možeš tvoj rijeti.1* 
U mjesti je ovemu slobode čestit dar: 
svak sebi i svemu svomu je gospodar. 
Razlog, pravda i mjera svemu je zlato u nas, 
prodava na nj 15 vjera, život se, duša i čas; 
duša i čas ovuda ne ide za platom, 
ni mjere u suda pritežu pod zlatom. 
Stvari u nas tej nije kom voljan mož' se čut!#; 
kupovat trijebi je!7, ako hoć' odahnut. 
Vrsta1% ovdi svakoja u časnoj zabavi 
sred mirna pokoja veselo boravi. 
Tijem teško nam svime i lele vrh svega 


% k6 kaže vas čin tvoj - kako kaže sav tvoj izgled 


% mil - moju 


5Snanj - zanj (za zlato) 


8 vrsta - stalež, klasa 


1 Primorja naša sva - odnosi se na Dalmaciju pod tuđinskom vlašću 
2 srdita zvijer - odnosi se na mletačkog lava 


3 tvrda u nas nije .. - u nas (u Dalmaciji) ni tvrda kuća nije dovoljno sigurna da od zla 
bludnika sačuva ocu kćer 


“ ne možeš tvoj rijeti - ne možeš smatrati svojim 


* voljan mož' se čut - možeš se osjećati slobodan 
7 trijebi je - potrebno je, treba 

pod jarmom teškime gospostva tuđega, 
a blago svijem vami ki ončas s poroda 
slobodni i sami sebi ste gospoda. 
Da uzdrži višnja vlas u bitju vas tomu, 
a tko ište zlo na vas zlo našo na domu! 


RADMIO 


Ti si doć mudro obr6, pr'jatelju, pod sjeni 
od mjesta gdi dobro gosti su primljeni; 
jer otkad najprije niče ova Dubrava, 
i otkad se obstrije slobodnijem plotom sva, 1? 
vjera u njoj krepak stan i nađe i steče, 
s kom je svak slobodan od sile najpreče. 
Tim, goste, kad sreća donije te pr'jatelja 
u ovi dan najveća kad nam su veselja, 
pastijeri kad hode u skupu općenu 
prislatke slobode slaviti spomenu, 
najljepši kad pastir s najljepšom od vila 
združi se i na pir družba im gre mila, 
tanci se hitaju i poju tuj pjesni 
i igre igraju razlike s ljuvezni, - 
tim slid' me, pr'jatelju, er bih ja uzeo? 
u općenu veselju da si iti veseo. 


RIBAR 


Vjeran drug biću tvoj, jeda ija mom trudu 
drag pokoj u vašoj slobodi nać budu. 
O Dubravo, slavna svima 
u uresu slobodnomu, 
lijepa ti si mojijem očima, 
draga ti si srcu momu. 
U veseloj ovoj sjeni 
od čestitih tvojih grana 
provesti je milo meni 
dio najdraži mojijeh dana. 
Tim raspinam mreže moje, 
i u zavjet vješam vrše 


19 | otkad se obstrije slobodnijem plotom sva - i otkad se ogradila slobodom 
20 er bih ja uzeo - jer bi ja želio 

na zeleno dubje tvoje, 
po kom blazi vjetri prše. 


Skazan'je treće 


MILJENKO 


Po listju počeli pršat su vjetrici, 
po dublju veseli žubere slavici, 
romonom kladenci zovu zrak sunčani, 
izhode pod vijenci seljanke s gorani. 
Pastijeri livadom uz dipli začinju, 
klikuju za stadom lipotu vilinju; 
a lijepe sve vile pod sjencom kraj vode 
pod pjesni primile tanačce izvode: 
dzora je, svaniva, ali jaoh, s istoči 
meni dan ne siva iz drazijeh još oči. 
Vjetrici uzdasi, žuber su tužbe me&?!, 
suza se vir glasi romonom groznijeme; 
plač pjesni, a stada misli su stravljene, 
srdačce livada u željah ke zene; 
nu bez me jedine svitlosti čim stoju?ž, 
ne viđu23 neg tmine i vječnu noć moju. 
O Dubravko, sej Dubrave 
jasna dzoro, svitli uresu, 
od ljepote tve gizdave 
gdi su rajski zraci, gdje su? 
Dan ne sviće moj s danice, 
ni mi sunce sja s istoči: 
istok čelo, bio dan lice 
a me sunce tve su oči. 
Da vas gorim, dubje pita' 
ina dubju svaku granu 
s moga ognja vjekovita 
kolikrat im listje planu 


21 mć - moje 
22 stoju - stojim 
23 viđu - vidim 

Jak uzdrži pticu veska, 
kom tanahni prut se oblijepi, 
tako lipos tva nebeska 
mene kroz tvoj ures lijepi. 

Ah, u srcu je li tvomu 
ka spomena od me vire, 

i da u mjesti jes ovomu 
jedan za te ki umire?24 

Ali još, jaoh, i u svrsi 
nemilosna mom životu 
od kamena kažeš prsi, 
kriješ rajsku tvu lipotu! 


Skazan'je četvrto 


LJUBMIR I MILJENKO 


LJUBMIR 


Miljenko, kuda toj tužeći sam hodiš? 
što uzroči nepokoj u kom se nahodiš? 

Ah, da li žalostan drug mili moj biće 
veseo ušto dan svakomu osviće? 


MILJENKO 


Ljubmire, komu je suđeno tužiti 
ne pozna ni čuje radosti na sviti?5. 

Ja služim gospoju sletjelu iz raja, 
ali ona za moju vik?2* službu ne haja. 

Za onom ka meni prika je saviše 
život moj stravljeni uzdišuć izdiše. 


24 U "Čubranovićevoj" Jeđupki: "Jes u misti u ovomu / jedan, za te ki umire" (stih 317-318) 
25 na sviti - na svijetu 
26 vik - uvijek; uz negaciju: nikad 

LJUBMIR 


Miljenko, prosti mi, ludos je mrijet s tega; 
sami smo uzrok mi svega zla našega. 
Nesvijes je toj vrla zareć se u sebi 
da je žena umrla?" božica od nebi?5; 
pastirica iz sela našega ovoga 
tebe je zanijela s uresa miloga. 
Pastijeri znaš da svi i vile gizdave 
na dan se kupe ovi na mile zabave. 
Bićeš ti, biće tu Dubravka gizdava, 
kroz rajsku lipotu koja te skončava. 
Veseo se zato kaži, 
znaš običaj2? ka je mila 
pastijer najljepši i najdraži 
da najljepšu steče od vila. 
Ti si lijep, lijepa ona; draga ona, drag si ti, 
srca vam razdiona ljubav će združiti. 


MILJENKO 

Ne scijeni da slijepe toli oči imam ja 
da ures m€ lijepe ne poznam od raja: 

sunce iz nje sja oči a dzora iz čela, 
bijeli dan s istoči, pogleda vesela. 

Tijem svud noć mrkla je gdi svijetli zrak gledan 
n'je me vil*%, koja je sunce, dzora i moj dan. 

Ljubmire, kud ti hoć', vodi me: s tobom grem, 
mad lijepu da mi 'e moć pr'je vidit neg umrem. 


LJUBMIR 


Da, sa mnom hod' sada, i veće spravlja' pir 
od našijeh livada najljepši kO pastir; 

i ako strah dosle ima tva mladost, ostavi 
košutam plasima u ovoj Dubravi. 

Ali smjej i veća ufan'ja prilaga', 
er ljubav i sreća smione pomaga. 


29 običaj - ovdje u ženskom rodu 


30 nije me vil - nema moje vile 

MILJENKO 


Tamni strah, jaoh, mene mlađahna ne tiri, 
slobodan u stijene prošo bih sred zviri... 
A ne kaono stan smrknuti 
i od života noć tamnoga 
na zracijeh rasvanuti 
jedinoga sunca moga. 


LJUBMIR 


Ne veće naprijeda, Miljenko! Nu pazi 
s dragoga pogleda gdi ti dan izlazi. 


MILJENKO 


Sve vidim! Ah, sad, moj uzdaše ognjeni, 
k moj želji prilijepoj ti vodac bud' meni, 
pače se poteži leteći naprijeda, 
ter i nje užeži srdačce od leda; 
neka mi vjeruje da u ognju gorim vas, 
u sebi kad čuje istoga ognja vlas. 
Ah, život ki 'e draži, kad bi oganj moguć bil, 
ki dušu md spraži, užeći ima vil. 


Skazan'je peto 


DUBRAVKA I SKUP VILA 


DUBRAVKA 


Lijepe vile, druge moje, 
eto istječe dzora bijela, 
dan čestiti svanuo je: 
naresimo vijencim čela, 
nakitimo cvijetkom vlase 
skladno u slatke pojuć glase! 

SKUP 


Neka ljepos nami uzmnaža 
od naprave pomnja mila, 
ti najljepša, ti najdraža 
bez cvijeta si cvijet od vila: 
zene trator i ružica 
sred rajskoga tvoga lica. 

Slavicu u gori 
iti otvori 
žuber medeni 
lijepe zeleni, 

u glas najviši 
s nami bigliši, 
hvaleći slave 
dzore gizdave. 


DUBRAVKA 


Cvjeta cvijetje po sve kraje, 
jasni se istok cvijetjem resi, 
zvijezdam cvijetje svud nastaje, 
dzora u cvijetju zgar s nebesi 
od cvijetja nam daž prosipa; 
kupimo ga, družbo lipa! 

Sve rumeni, sve se bijeli 
u razlikom cvijetju sada 
u cvijetju se sve veseli: 
gora, polje i livada; 
sve je cvijetjem procavtilo, 
od cvijetja je doba milo. 


SKUP 


Slavicu u gori, 
iti otvori 
žuber medeni 
lijepe zeleni, 

u glas najviši 
s nami bigliši, 
hvaleći slave 
dzore gizdave. 

DUBRAVKA 


Svijetla i draga sred istoči 
zrak u cvijetju dzora kaže; 
nu je zrak31 ljepši našijeh oči, 
na licu u nas cvijetje draže; 
dobiva ures naš veseli 
primalitje i dan bijeli. 

Eto iza dzore bijele 
sunce svjetlji zrak pomilja; 
ali 'e pogled svjetlji vele 
ki me svijetlo sunce?? strilja 
iz istoka od lipote, 

s oči kijeh zrak dušu mi ote. 

Hod'mo veće, druge mile, 
čim na istoku sunce sviti, 
lir snježani puti bile 
u jedzeru bistru umiti, 
da od ljeposti zrak jedine 
danaska nam većma sine. 


Skazan'je šesto 


SATIR DIVJAK 


Ne čudim se ja, Ljubavi, 
da n'je mala ni velika 
koga u ovoj ti Dubravi 
ne učini ljubovnika. 
Ljubovnik se svak spovijeda, 
ljubovnik se svak govori, 
i nije tega tko s pogleda 
draga u ognju tvom ne gori. 
Jer ti vlastim tvom ganuti 
moguća si svač'je ćudi, 
i tko mlad te ne oćuti 


31 Zrak - može značiti i zraka i pogled 
32 me svijetlo sunce - Miljenko 


23 


e-Lektire 


lektire.skole.hr 


33 odtve-otvojoj 
34 trag - rod, vrsta 

trijebi 'e da star pak zaludi. 

Tim ja velik dar sam steko 
što me mlada plam tvoj zgrija; 
er pod staros kukurijeko 
ljuvena bih ludorija. 

Pače držim mlad sliditi, 

o Ljubavi, tve zabave, 
da ne može bit na sviti 
djelo od veće dike i slave; 

a pameti zdrave nije 
tko od tve33 vlasti sudi inako; 
er da tebe s ljudim nije, 
vas bi trag** se ljudcki smako. 

Ali ma svijes čemu udugo 
razložeći riječi gubi? 

Njetko jedno, njetko drugo, 
svak na ovemu svijetu ljubi. 

Nu k055 u sebi ljudcke ćudi 
i misli su sve razlike, 
razlike su tako u ljudi 
i ljubavi svekolike. 

Tko visoko hlepi znanr'je, 
tko zlato Indije slidom slidi, 
a tko za uzit na vladan'je 
vene, čezne, gasne, blidi; 39 

tko u gradovijeh stat uživa, 
tko obra u selijeh stan'je za se, 
tko putuje, tko počiva, 

a tko lovi, a tko pase?7. 

Njetko crnu zemlju teži, 
njetko sinje more brodi; 
na ono se svak poteži 
na što ljubav sva3% ga vodi. 

O Dubravko, ljepša vele 
od svijeh vila u Dubravi, 


36 Stih 325 iz "Čubranovićeve" Jeđupke 


37 pase - napasa stoku 
38 svđ - njegova 

tebe misli moje žele, 
ma se ljubav tobom slavi. 

Ja tvoj slidim ukras mnogi, 
zasve u gorah da imam ladu; 
ali i ovan vitorogi 
za ovcom jednom ne gre u stadu. 

Po naravi oganj žeže 
a ljepota smamlja i travi, 

a brštan se grli i veže 
s dubom svacijem u dubravi. 

I ako nijesam ja, tko ini 
toj će rijeti od gorana, 
komu za ures tvoj jedini 
ti ćeš danas bit podana? 

Satirić sam čudno prist0,?? 
stvari u mene grube nije, 

a u jedzero bistro i čisto 
ogledah se malo prije. 

U napravi nije moj varka, 49 
najljepši sam od me€ vrste: 
zračna obličja, čela žarka, 
jake kosti, puti čvrste. 

Dva roščića, ki me krune, 

u mjesto mi su od rudeža, 
a po koži oštre vune 
od hrabrenstva obilježja. 

U mom srcu nije strahe*!, 
ma su oružja ruke gole; 
tijekom“* stižem srne plahe, 
snagom rvem lave ohole. 


3% Satirić sam čudno prist6 - neobično sam pristao (zgodan) satirić 


4“ U napravi nije m6j varka - u mome ukrašavanju nema varke 

Skazan'je sedmo 


GORŠTAK I DIVJAK, SATIRI 


GORŠTAK 


Tuj li si, Divjače? Kud jutros od mene 
krijući izmače u gaje zelene? 

Jeda te sram da puk smijeh tobom ne tvori 
Ter sam ko pribjen vuk skitaš se po gori? 

Tajat je zaludu česa n'je moć skriti: 
po svač'jem ja sudu ljepši sam nego ti. 


DIVJAK 
Ljepši ti nego ja? Ko je ti tko veli 
da ljepša jes šoja neg golub pribijeli? 
Ovaku tko drugu vidje igdje nakazan? 
Pastijera po lugu ne straši na blag dan! 


GORŠTAK 


Ti strašiš, a ja ne, s grdoće nemile 
od ove sve strane pastire i vile. 


DIVJAK 


Od žena i od ljudi gonjen si svuda ti, 
a moju svak žudi prijazan imati. 


GORŠTAK 


Pače ka od žena u svomu životu 
nije sva pečena kroz moju lipotu? 

A ljudem svijem sam drag, i zato pr'je sunca 
još jutros na dan blag zazvan sam za glunca. 

DIVJAK 


Tebe su dozvali za glunca pastiri 
ki ne imaš svirali ni k643 se znaš sviri?! 


GORŠTAK 


Svirale evo mć, i ako ćeš za oklad 
sviriti sa mnome, uzmi i ti tvoju sad. 


DIVJAK 


Svirale ne sviri ni u to dni gubi, 
neg s glave roge zdri, ter u nje** zatrubi. 


GORŠTAK 


A s mješnic tvojijeh tih pisak rascipi, 
ter odsad u ti mijeh ne puha' neg njim pij. 


DIVJAK 


O dzori, kad moje dipli se oglase, 
tih slavic zapoje natjecat š njima se. 


GORŠTAK 


Pod dubjem ja kada zasvirim u gaju, 
pastiri i stada s vesel'jem igraju. 


DIVJAK 


Dubravka, ka je čas i ures svijeh vila, 
pod dipli mojijeh glas*5 tančac je vodila. 


GORŠTAK 


Danica ma, pače sunce, kim svićem ja, 
pod ovu mu zače“** sviroku sred dubja. 


43 ko - kako 

“4unje - unjih 

45 bod dipi mojijeh glas - uz zvuk mojih dipli 
46 zače - zapjeva 

DIVJAK 


Pođ' gorsko zvjeren'je u gorah zagluša', 
neskladno sviren'je da se ovdi ne sluša. 


GORŠTAK 


Vrzi riječi i dava' razumjet“? drugi put: 
svirimo obadva, koga je bolje čut! 


DIVJAK 


Počni ti najprije natjecat ki se hoć'; 
ki od nas dobije na pir će glunac poć. 

I veća neka ti sramota i šteta: 
uzmimo pjevati upored opeta! 


GORŠTAK 


Ni dipli ni tvoj glas zadava strah meni: 
ja počeh ovi čas, ti me opet izmijeni. 


(Ovdi satiri svire) 


DIVJAK 


Sada sam izusti tko sviri bolje od nas; 
dobit si*#, prepusti od glunca meni čas! 


GORŠTAK 
li ti je u volji ili n'je, staćeš tja; 
ko glunac najbolji dozvan sam na pir ja. 


DIVJAK 


Tamo se itne muči, er ko trs raspukla 
svirala tva zuči neskladna i mukla. 


47 dava' razumjet - obmanjuj 


4 dobit si - pobijeđen si 

GORŠTAK 


A buče tej tvoje mješnice ko spila 
po gorah iz koje od vjetar dme sila. 


DIVJAK 


Ah, kada nećeš rog dignuti svrh oči, 
pođ', svinjo, u brlog, a ovdi ne hroči! 


GORŠTAK 


A ti, kad zamuko još nijesi, potrči, 
gubava žabo, u k0%, a ovdi ne kvrči! 


DIVJAK 


Zm'jo ljuta, prigrizi otrovni jezik taj; 
boljem se ponizi, a u nesvijes ne rigaj! 


GORŠTAK 
Rigaš ti zlobni ijed, huđi svijeh živina, 
ali opet upored hod' sa mnom začina"! 


DIVJAK 


Ne pjevaj ti neg blej', koze ine gdje pasu; 
slavicem gorski jej ne sklada se" u glasu. 


GORŠTAK 


Ah, nuti u što ufa crni vran nesvijesni, 
da bijeloga on kufa dobiće u pjesni. 


DIVJAK 


Rakle mi dvije dunje darova iz njedri, 
da od oči svijetlijeh nje popijevam zrak vedri. 


49 k6 — kal, blato 
50 ne sklada se - nije skladan 

GORŠTAK 


Kitu mi njeki dan jabuk da Ljubica, 
da 'oj hvalim pram zlatan i ures od lica. 


DIVJAK 


Kad moj slatki glas začina, 
kako slavic ki se izvija, 
na nj doteku iz planina 
Hoja, Lero, Dolerija."! 


GORŠTAK 


Kad moj jezik pjesni klikne, 
kako staglić ki žuberi, 
da me resi, cvijetje nikne, 
da me čuju, teku zvijeri. 


DIVJAK 


Kukuljava ja dva gnijezda, 
kijeh pjet narav medno uči, 
hranim lijepoj, koj ma zvijezda 
za vječnu me slugu odluči. 


GORŠTAK 


Svega ruda"? jagančića, 
dvije matere ki posisa, 
pasem dragoj, koj me sreća, 
da sam vječni rob zapisa. 


DIVJAK 


Rec', ka u gori zvijer pribiva 
ljudcke svijesti i spoznan'ja 
ka se u bistroj vodi umiva 
i mjesecu čista klan'ja? 


51 Hoja, Lero, Dolerije - božanstva iz stare (pra)slavenske mitologije, često se spominju u 
narodnom pjesništvu u zakletvama, zazivima i sl. 


52 ruda - kovrčavoga 

GORŠTAK 


Kaž' mi, ptica ono ka je 
ka svoj smrti loži drva, 
i iz ognja opet živa ustaje 
perja i krila stječuć prva?53 


DIVJAK 


Sad poznat mož' uprav odluku tvu ludu, 
zašto se s lavom mrav zatječe zaludu. 


GORŠTAK 
O žabo, s krjesovi pođ' kvrči i kriješti, 
moj 'e danas pir ovi, ti za te drugi išti! 


DIVJAK 


Ovi uteče. Ja znam što ću: 

on na piru glumac budi; 

ja za drugo tamo doću, 

ko me srce većma žudi. 
Danas mjesti u ovemu 

s pastijerim se vile staju, 

i pastiru najljepšemu 

vil najljepšu od svih daju. 
Nu prije tega u jedzeru 

vile okupat sve se hode, 

svaka želeć da nju oberu 

i nevjestom danas vode. 
Namislio sam tim odjeće 

jednoj od njih skrovno uzeti, 

i priobučen tako veće 

ja se vila lijepa rijeti. 


53 Gorštak misli na mitsku pticu feniks. 

Skazan'je osmo 


ZAGORKO I LJUBDRAG 


ZAGORKO 


Potež' se naprijeda, m& stado, poteži, 
ne vidiš ureda gdje ma vil, jaoh, bježi. 
Uputi se, uputi, stado moje, prije 
neg ju grm zgusnuti očima mo'ijem skrije. 
To li neć' it hrlo, pod stranom ti ovom 
pusto ostaj, ter grlo zajazi vukovom.?“ 
Ustav' se! Kud plaha utječeš, lijepa ma, 
od moga uzdaha ki od ognja krila ima? 
Ja, brače, nijesam zvir srdita u gori 
neg stravljen mlad pastir ki s oči tvo'ijeh gori, 
ki sa svom kriposti drag ures tvoj slidim 
i od tvoje liposti prignutja ne vidim. 


LJUBDRAG 


Kud srneš, Zagorko, kud li se potežiš? 
Ke prispje zlo gorko? Od stada što bježiš? 

Gdje si se zateko, ke ti su nevolje? 
Loču ti psi mlijeko, ovce ti vuk kolje. 

Tve sjeme po pustoj njivi se poteza, 
vinograd leži tvoj zapušten bez rijeza.55 

Stada svijeh ovčara po žitu tvom pasu, 
muka se tva hara i stoga sva rasu. 

Tim vrat' se nazada: ženska ti lipota, 
kad umreš od glada, ne vrati života. 


ZAGORKO 


Ne zalaz' udilje?$, ma je ovo odluka: 
neka ide stado žlje57 i stoka i muka! 
Jedan sam milostan pogled vil žuđene 


54 ter grlo zajazi vukovom - te napuni grlo vukovima, tj. neka te vukovi pojedu 
55 bez rijeza - bez obrezivanja 

56 Ne zalaz' udilje - ne produžuj dalje 

57 žlje - zlo, loše 

hraniti kripostan živa je sveđ mene.53 
Namjera nu huda na me te donije, 

kud lijepa ma, kuda obrati, jaoh, gdi je? 
Stranom ću ja svakom trag slidit vil moje, 

a ti pođ' zlom mrakom», odkuda i dojes. 


LJUBDRAG 


Ah, kako poče, ti napreduj i hodi: 
poznaćeš mahniti bijes na što dovodi. 


Skazan'je deveto 


LJUBDRAG 


Ah, sad poznam da ne vara 
u sudu se tko govori 
da koliko svijet se stara,61 
toliko je huđi i gori. 
U moje vrijeme narav ina 
i nauka bješe od ljudi; 
sve 'e drugoga sad načina, 
druga doba, druge ćudi. 
U dni moje viđaše se 
o koristi gdi svak radi; 
uzlotrilo sada sve se, 
živu isprazno stari i mladi. 
Pr'je bijeljahu sva mjesta se 
našim stadim bezbrojnima; 
sad dubrava sva ne pase 
što u me doba jedan ima. 
Pomnja prije dobra općena6? 


58 hraniti kripostan živa je sveđ mene - jak (sposoban) je da hrani (uzdržava) mene na ži- 
votu 


5% bođ' zlom mrakom - idi u zao mrak, tj. idi do vraga 
% doje - dođe, otkuda si i došao 
1 da koliko svijet se stara - da što svijet postaje stariji 


$2 Pomnja prije dobra općena - briga za opće dobro prije 

u njoj vječnu zelen goji; 
sad s nepomstvom porušena63 
s povenutijem listjem stoji. 

Ovce vođahu izdaleka 
s mekahnijem se runom prije; 
sad među nam n'je čovjeka 
ki se krenut s mjesta umije. 

Pr'je od ljudi sej Dubrave 
koralj se je rib6 u moru; 6* 
svačije su sad zabave 
kamenitu dubsti goru.65 

Prije ko mrav odasvuda 
svak nosaše sebi hranu, 
sad, za nejmat malo truda66, 
svak mre u lasti go na stanu.#7 

Pr'je ne znahu prve vile 
što je svila u haljini; 
sad odjeće sve68 od svile 
nije seljanke ka ne čini. 

Pr'je pod ruhom priprostime 
zlato odsvud nam na stan pliva; 
zlatno ruho u ovo vrime 
stan svakomu ogoliva. 

U moje je dni letila 
na krilijeh sama ptica; 
za poletjet sad su krila 
oko vrata u mladica. 

Nošahu se opletene 
u bio gajtan prije kose; 
sad pram u cklo pletu žene, 

a zrcalo im glave nose. 


#3 s nepomstvom porušena - uništena zbog nepažnje 


64 koralj se je rib6ć u moru - koralj se je vadio iz mora (tj. napornim se radom stjecalo bogat- 
stvo) 


5 svačije su sad zabave kamenitu dubsti goru - svatko bi sad olako htio doći do zlata 

%6 za nejmat malo truda - za ne uložiti malo truda 

67 svak mre u lasti g6 na stanu - svatko umire, u užicima gol u kući 

68 sve — svoje 

6% za poletjet sad su krila oko vrata u mladic4 - mladići imaju krila samo za poletjeti oko 
vrata djevojkama 

Prije bjehu bistri viri70, 
da čis ogled svemu daju; 
vilami se sad pastiri 
u zatioku ogledaju. 

Vladaše se u ma ljeta 
mlados svjetom od staraca; 
sad čut mladi neće svjeta 
ni od istijeh njih otaca. 

Mlados prije cić koristi?! 
svita obhodi četr dila; 
sad na jednom gine misti 
za stupajim pricijeh vila.7? 

Tim n'je čudo, čim bez znan'ja 
dni u ispraznoj lasti traju, 
ko Zagorko da iman'ja 
S pricijeh vila ostavljaju. 

Ali u ovemu svemu meni 
pomoć je ufat zgar s visine 
na dan ovi posvećeni 
našoj slobodi od starine. 


Skazan'je deseto 


JELJENKA SATIRICA 


Iz gluhe pustinje satir se moj diže 
da vile plemkinje susreta i stiže; 
a ja ostah sred jama i dubja divjega 
i mrazna i sama u gori bez njega. 
Ah, sasma nevjeran, kud divjaš, Divjače, 
moj život čemeran po sve dni da plače? 
U vilah što vidiš u ovoj Dubravi, 
ter slidom njih slidiš, a mene ostavi? 
Gizdave himbeno plemke su vile sve, 


70 Viri - izvori 
TL cić koristi - radi zarade 


72 sad na jednom gine misti za stupajim pricijeh vila - sad trunu na jednom mjestu, jureći za 
opakim ženama 

grabša su i plijeno ljeposti njihove. 7? 

Bez svrhe i kraja plahe su i tašte, 
biocim od jaja čela se njih lašte. 

A nije ih strah ni sram za gadnu napravu 
mrtački stavit pram iz groba na glavu. 

Na svijeću cklo pale i mrče crnima 
obrve opale čađami od dima. 

Oprhlu i modru kožu usne njih blide 
do krvi 'e svu odru, da rumena izide; 7* 

u bjaku, kom klače i kartaju obraze, 
otrovi najjače i gnusobe ulaze. 

A mastim od čerse daleko našaste75 
lica im svudijer se pengaju i maste. 

Nu mažu i lijepe naravna bljedila, 
i čini njih lijepe ne narav neg sila. 

A meni ma ista naravna lipos jes 
naprava pričista i svijetli drag ures. 

Zlatni pram od kosi, tih vjetric ki svudi 
niz bio vrat raznosi, tuđijem se ne rudi.7$ 

Obraz moj i čelo bistra voda umiva, 
a sunce veselo iz oči mo'ijeh siva. 

Bez masti sred lica mlađahne u mene 
rumena ružica i bijeli lir zene. 

Crljenim ustima ruža je prilika, 
a bjelje prsi m& snijega su i mlika. 

K tomu se prilaga još za stvar najdražu: 
mlađahna i naga, sve što imam, sve kažu 7". 

Tim vrat' se tvoj ljubi78, Divjače, ne divjaj; 
vlaštita ne gubi, a o tuđem malo haj. 

Od vjetra puziviji7?, ne gub' s tve krivine 
za ures laživi ljepote istine. 

Sunce je s nebesi izvrsne liposti, 
zašto? se ne resi neg svojom svjetlosti. 


73 grabša su i plijeno ljeposti njihove - njihove ljepote su posljedica grabeža i plijena 
74 da rumena izide - da postane rumena 

75 mastim od čerse daleko našaste - mastima za lice koje potječu izdaleka 

76 tuđijem se ne rudi - njezine kose se ne kovrčaju tuđim kosama 

77 kažu - kažem, pokazujem 

78 tvoj ljubi - tvojoj dragoj, tvojoj ženi 


80 Zašto - jer 

A čista i prava lipos ma suncem sja, 
er meni naprava i ures sva sam ja. 

Poć ga ću iskati. Ah, danas kuda si, 
Divjače, zašo ti? Oglas' se, oglasi! 

Činjen'je drugo 


Skazan'je prvo 


SKUP PASTIRA, BRŠTANKO, LJUBMIR I TRATORKO 


BRŠTANKO 


Lijepa ti 'e zaisto običaj veoma 
kom naše sej misto slavi se, družbo ma, 
u strani da se ovoj dan s tancim provodi 
posvećen pričistoj božici slobodi. 
Najljepša od vila druži se i vijera 
za draga i mila vrhu svijeh pastijera. 
Ne scijen'te da ištom ova se odredi 
spomena s godištom svacijem ka slijedi. 
Na zboru pradjeda od ove Dubrave, 
kad prođe besjedas!1 da ovi dan slave, 
razumni starci oni u kori dubovi 
među inijem zakoni urezaše i ovi: 
da užiže nepristav slobode spomena 
u unucijeh njih ljubav od dobra općena;$2 
i da se u miru dni vode sred sklada, 
dočim se pastiru ljubi od sve vrste#3 da. 


LJUBMIR 


Naredbe spametne; er kako neobične, 
tako su i štetne ženidbe nesličneš“. 


81 kad prođe besjeda - kad je bilo dogovoreno 


82 da užiže nepristav slobode spomena / u unucijeh njih ljubav od dobra općena - da se ne- 
prestano kod njihovih unuka zapaljuje ljubav prema općem dobru 


83 od sve vrste - od njegove vrste, staleža 


%4 ženidbe neslične - ženidbe između nesličnih partnera, odnosno partnera koji pripadaju 
različitim društvenim staležima 

Pod jaram dobro vik stučit se ne more 
s junčićem vo velik, upored da ore. 

Ni se muž i žena ugađa, kad su oba 
razlika plemena, iman'ja i doba, 

Ah, bog te ukloni, gotova 'e tu smeća 
da ti se ženi sni od tebe da 'e veća. 

Ko%# drvo crv vrti i grize i ije, 
tako ona do smrti živa te sičije. 

Na posle sve kućnje mrdi se i gadi; 
samo njoj da su nje naprave, to radi. 

Po skupijeh živote od druzijeh spovijeda$, 
a svoje sramote domaće ne gleda. 

Sve selo zagluši s jezična karanja, 
a muža zabuši?7 i učini ko panja. 

Nu veće što velju?*% Pašu ove smione 
muževom kudjelju, a oblače gaće one. 


TRATORKO 


Tako je; nu pate i istijem zlom bole 
i žene udate za ljudi ohole, 

ki siti pri svomu k tuđem se propinju 
i drže na domu ženu ko robinju. 

Po gadu se i smradu tukući skitaju, 
a za čistu i mladu ljubovcu ne haju. 

Nu da ovdi svršuju, mala bi zla bila: 
mesa im rastruju smrdeća i gnjila. 

A pak na pečone mladice, njih ljubi; 
guba? taj prione, koja ih pogubi. 


BRŠTANKO 


I mi ti smo uzeli govorit zlo danas, 
kad ište i želi počastit puk se vas 

ter kad se začinje i u pjesnijeh svak hvali, 
tuđe smo mi grinje protresat ustali! 


85 ko - kao što 

86 po skupijeh živote od druzijeh spovijeda - ogovara živote drugih po skupovima 
87 zabuši - zagluši 

88 Nu veće što velju? - Što više da velim? 


8 mesa im rastruju smrdeća i gnjila; guba - odnosi se na spolne bolesti 

Nu me strah da veća neg igda jes bila 
danas kar i smeća ne bude od vila. 

Er vila mnogo je sred ove Dubrave 
lijepe se ke broje? i zovu gizdave; 

i svaka uzmnaža sve dike jedine 
i cijeni da je draža i ljepša neg sve ine. 

Tim težak na se trud taj ću uzet, vidim ja, 
tko činit ima sud, koja je najljepša. 


TRATORKO 


Tač da je pomnja ma suditi to danas, 
nemiran veoma i smeten bio bih vas. 
U skupu od vila toliko gizdavijeh 
rijet jedna da 'e mila i draža oda svijeh, 
za od jedne dobiti prijazan s te hvale, 
sa svijem se svaditi, sve izgubit ostale, 
nikako pamet ni od mudra čovika; 
a bog te ukloni od ženskijeh jezika. 


LJUBMIR 


Ko 'e na to obran?!, ti neka se tim brine: 
hod'mo mi iskati ostale družine! 


Skazan'je drugo 


VUK SATIR 


Tebi u dar i na čas, Zagorko, sve vile, 
ovce su sva ma čas ovako pretile. 
Po vodah i gorah ovako teci ti, 
a od stada ne imaj strah: ja ću t' ga čuvati. 
Tko ono, tko ovo, nastoji svak za se, 
a svak što je osnov0?, izatkat uzda se. 


% lijepe se ke broje - koje se ubrajaju među lijepe 
%1 Ko 'e na to obran - tko je za to izabran (određen) 


%2 osnovati - naviti pređu (kod tkanja) 

A moj glad ovi dan krađom se utješa: 
lupež sam izvrstan, izvrsna izješa. 
Kupe se svatovi, spravlja se nevjesta, 
pir se odsvud gotovi najljepši od mjesta. 
Kad tamo pođe svak pomoć peć i varit?3, 
neka je meni pak na pusto udarit? 
Bio bi grijeh, kad gosti svak se ini i štuje?, 
da trbuh moj posti i prazan gladuje. 
Zaludu ovi dan slobodi svećen ni, 
neg da 'e svak slobodan što hoće da čini. 
Ni narav zaludu ruke mi ove da, 
neg njima da budu pomoć se ja sada. 
Njeka se besjeda njekoga i danas 
vijeka još spovijeda, ki od zlata bješe vas.?$ 
Na svijetu sve što je, tad staše općeno?7: 
još moje i tvoje ne bješe rođeno. 
Granice se od ljudi ne bjehu zabile, 
ni mjerom sve svudi otišlo na dile. 
Blizu tijeh bremena davnjijeh od zlata 
gora u nas kamena hranjaše Brgata: 
gora ka tada sva u dubju veliku 
gusta se dubrava viđaše putniku. 
Brgat, ki stanova u gorskoj dubravi, 
zakona cić nova staroga ne ostavi.?3 
Kazati pače uze da ljudi po svijetu 
razdijelit nijesu se mogli mu u štetu. 
Tim er se poteža??, i, ko ja, svud brz bi, 
slovuća lupeža ime i glas on dobi. 
A gori, u koj sta i ka je vrhu nas, 
od Brgata istoga Brgat je ime i danas.100 


23 varit - kuhati 

% na pusto udarit - udariti na slobodno (nečuvano) 

%5 štovati se - častiti se 

% | danas se još spominje vijek koji bijaše sav od zlata (mitski zlatni vijek, latinski aurea 
aetas; rimski pjesnik Ovidije u Metamorfozama naziva tako staro doba u povijesti čovječan- 
stva, kad je sve bilo bolje i ljepše) 

%7 staše općeno - bijaše zajedničko 

% zakona cić nova staroga ne ostavi - zbog novog zakona (da je sve podijeljeno i u nečijem 
vlasništvu) Brgat se nije odrekao staroga (da uzima ono što nađe, da krade) 

% potežati se - potucati se 

100 Brgat - i danas se tako zove selo iznad Dubrovnika 


e-Lektire 


lektire.skole.hr 


Ivan Gundulić | Dubravka 


Od Brgata ovoga, ki je krasti svud išo, 
početak od moga traga1?1 je iziš0. 
I djedu slobodnom unuk sam slobodni, 
vodeći u rodnom Brgatu zlatne dni. 
Tko nejma ni njive ni vrta ni stada, 
da tuđijem ne žive10, umro bi od glada. 
Ja pljezim i lazim i ulagam svud ruke 
obilnos gdi pazim od stoke i muke. 
Uhodim i prežim po pašah imanr'ja, 
i nad svijem lupežim imam čas od znan'ja. 
Nu tko se hitrostim mom stavlja 1%, nije toga, 
er častim i gostim i čitam 1% svakoga. 


Skazan'je treće 


STOJNA I VUK SATIR 


STOJNA 


Tuđijem se ne hrani, daj mi ovcu, lupežu, 
pr'je neg te seljani uhite i svežu. 
Dali se ti krasti bez straha postavi, 
kad blag dan svak časti u ovoj Dubravi, 
pače sam na zlo brz uhodiš livade? 
Brže tu ovcu vrz'1%5 koju mi ukrade! 


VUK 


Stan', ženo! Kud srtiš? Ne poznaš tko sam ja? 
Prije neg se uprtiš u zlo tve, iđi tja! 

Lupeža koga ti u meni ugleda, 
Bez smeće, velju ti, ohaj me se ureda; 


101 traga - roda, plemena 

102 da tuđijem ne žive - da ne živi od tuđega, da ne krade 

103 tko se hitrostim mom stavlja - tko razotkriva moja lukavstva 
104 čitam - poštivam, častim 

105 yrz' — vrati (od gl. vrći) 

er da znaš u sebi koja je ma sila, 
i ovcu i sve bi stado mi pustila. 


STOJNA 


Ja silu svu tvoju ne scijenim ni pera: 
ovcu mi da' moju, kleta ti namjera! 


VUK 


Ne poznaš još me ti: planinski bog sam Pan, 
iz gora ki iziti htjeh ovi na blag dan. 


STOJNA 


Rđa si i vedaš, satir Vuk ti si oni 
od vuka huđi dvaš, kad ovcu md1% poni. 


VUK 


Satir sam lijep i drag, me se ime svud slavi. 


STOJNA 


Satir si crni vrag i s rozma na glavi. 


VUK 


U mjesti ovemu meni se spravila 
kako najljepšemu najljepša od vila. 


STOJNA 


U mjesti će ovemu bit tebi domala, 
kako najvećemu lupežu: - vješala! 


VUK 


Ako ti se u kose ma ruka uplete, 
poznaćeš što nose tej riječi proklete. 


106 md - moju 

STOJNA 


Kozju ako tu bradu razmršat ja počeh, 
poznaćeš k01%7 stadu tuđem te nosi grijeh. 


VUK 


Da čeka', ne bježi! 


STOJNA 


Ne bježi, čeka' ti! 


VUK 


Ajmeh, ne poteži! 


STOJNA 


Da puštam, pusti ti!108 


VUK 


Ja puštam. 


STOJNA 


Eto i ja. Jeli tko?1%% Pomozi! 
Meni ovca, a tvoja tebi brada i rozi. 


VUK 


Ustav' se! Ah, kuda s ovcom tom udari? 
Ah, ženo prihuda, vrlo t' me privari. 

Struka!!% ti prokleta i iman'je ostalo, 
sve ti se prije ljeta od vuka poklalo! 

Kuća t' se prosjela, trag ti se smako vas, 
ni pila ni jela, ko neću ja danas! 

Vaj, ne znam što ću sad, kud li bih otiš6: 


107 k6 - kako 
108 Da puštam, pusti ti! - Ako želiš da ja pustim, najprije pusti ti! 
109 Je li tko? - Ima li koga? 


110 struka - vrsta; rod, pleme 


44 


e-Lektire 


lektire.skole.hr 


Ivan Gundulić | Dubravka 45 


veće mi je mrtvi glad do nosa uziš0. 

Ah, je li da mi duh susrete kogodi: 
Od glada izdahnuh, život mi izhodi! 

O smrti mahnita, što me nijes' satrla 
i pjana i sita na gozbi do grla? 

Ka ti će hvala bit jednoga divjačna 
satira pogubiti žedna i lačna? 


Skazan'je četvrto 


GORŠTAK I VUK SATIR 


GORŠTAK 


Što plačeš, Vukoje? Ke te je zlo smelo 

danaske, kad stoje svi ljudi veselo? 
Dobre si ti volje i vazda sit i pjan: 

ke ti su nevolje prispjele na blag dan? 
Od koga zla sila tako te obori? 

Jeda ka od vila i tebe sad mori? 


VUK 


Iz gladna trbuha k vilami n'je puta; 
bez vina i kruha ljubav je smrznuta. 

Od golijeh što će nas i ubozijeh gospođe? 
Znaš golu kos ni pas neće da oglođe. 


GORŠTAK 


Uboštvo ne diže da nijesmo mi drazi 
vilami nabliže, ko jaci u snazi.1!! 


VUK 


Ka snaga može odi i meni bit sada, 
di mi duh odhodi i umirem od glada? 


11 Uboštvo ne diže da nijesmo mi drazi / vilami nabliže, k6 jaci u snazi - siromaštvo nije raz- 
log da mi ne budemo dragi i bliski vilama, jer smo jaki u snazi 

GORSTAK 
Ti živeš da iješ i piješ na sviti!1ž, 
ni možeš ni um'ješ o drugom misliti. 


VUK 


Da kaž' mi, kad io i pio ti ne bi, 
kako bi živio, prijatelju, u sebi? 


GORŠTAK 
Ne živem ka ti ja jestojci i piću, 
neg lijepoj koj moja sva lita služiću. 


VUK 
A ja vas život moj hranim najmiliji 
pečenici ugodnoj i dragoj bukliji. 


GORŠTAK 


Da jednom poznaš ti u tvomu životu 
ka 'e rados služiti vilinju ljepotu, 
reko bi i u svijesti ovako odlučil: 
ni ću pit ni jesti neg služit lijepu vil. 


VUK 
Da poznaš ti jednom koji su to jadi 
is gladnom i žednom govorit čeljadi, 
ili bi se ohaj6 i od mene ktio otit, 
ili bi nać hajo što ćemo jesti i pit. 


GORŠTAK 


Nemoj se ti starat! Glumac sam na pir zvan: 
hoć' bubanj udarat, ter ćeš bit sit i pjan? 


112 na sviti - na svijetu 

VUK 


Srce mi igra sve, i stupaj sam teče 
na slatke zabave di se vari i peče. 
Ah, tvoja blažena, Gorštače, namira: 
mrtva me spomena uskrsnu od pira.113 
Pečenica, ah, peče me srce pečeno, 
gdi u slatki sok teče i gori ljuveno; 
gdi me još sve čeka me dobro uzdano, 
jalovica1!* od mlijeka varena snježano; 
gdi žarka kapljica groznika vesela 
kaže mi sva lica rumena i bijela; 
kapljica od vina, koga ures prilijepi 
igrajuć začina: "Hod', brače, dušo, pij!" 
Životu čestiti, ah, koja veća slas 
može bit neg piti i jesti na svak čas? 
Gorštače, u selo gdi 'e taj pir hod'mo na nj: 
ti glumac veselo, a ja ću bit115 bubanj. 


Skazan'je peto 


MILJENKO I PELINKA 


MILJENKO 


Dubravko gizdava, na ures rajski tvoj 
od gorskijeh dubrava nije slično ime toj. 
Gustinom od grana dubrava zakriva 
da zraka sunčana travu i cvit ne obsiva; 
iz svijetlijeh tvo'ijeh oči na dragom tvom licu 
dva sunca s istoči go'e rajsku ružicu. 
Sred dubrav, ma lipa, imaju stan svudi 
zm'je pune nalipa, zvijeri i skot vas hudi; 
sred tvoga pogleda i srca svijem blaga 
ljubav stan svoj gleda i milos pridraga. 


113 mrtva me spomena uskrsnu od pira - spomen pira uskrsnuo me je od mrtvih 
114 jalovica - mlada krava što još nije bila steona 
115 bit - udarati 

Dubravi ures vas prolitnje zeleni 
tre sjever116, hara mraz, tlači led studeni; 
kakva si ti sada, takva ćeš vazda bit: 
viku bo ne117 opada liposti rajske cvit. 


PELINKA 


Skladne su riječi toj, i zaisto velike 
Dubravci tvoj lijepoj i slave i dike; 
nu vile sadanje riječim se ne pasu, 
veće u stvoru, a manje htjela bih te u glasu.118 
Nu pri nego na ino ja budem s tobom doć, 
kaž' mi sve istino, ako ćeš mu pomoć: 119 
jesili koji dan ljuvenom u ognju 
uzdahnuo žalostan pazeći pomno nju? 


MILJENKO 


Ako uzdah moć i glas želje mć ne objavi, 
užežen da sam vas u živoj žeravi, 
i ako još plama ne vidje u meni, 
tere ma vil sama da gorim ne scijeni: 
pogledaj sred čela me srce sprženo, 
od suha pepela u prahu satreno; 
viđ luge, dubrave i polja i gore 
veće gdi eto sve u ognju mom gore.120 
Je li ovo, reci ti, što zna lis i kami, 
kladenče, ki uzrasti mojima suzami,12! 
kroz romon kažuć tvoj žuđenoj moj duši 
kako te oganj moj čestokrat prisuši?122 


čima 


16 sjever - sjeverni vjetar 
17 viku bo ne - jer nikad ne 
18 veće u stvoru, a manje htjela bih te u glasu - više u djelima (tj. darovima), a manje na rije- 


19 ako ćeš mu pomoć - ako hoćeš moju pomoć 
20 Tipično barokni postupak: od njegovog ljubavnog ognja zapalile su se šume, polja i gore. 
21 kladenče, kf uzrasti mojima suzami - izvore, koji si nastao zbog mojih suza 
22 Opet barokno pretjerivanje: taj potok od suza često presuši zbog ognja njegove ljubavi. 

PELINKA 


Da reci, bi li kad da njojzi ostavi 
dar koji u zaklad od tvoje ljubavi? 


MILJENKO 
Opak je način svim123 koji me učiš ti; 
ne daj bog s darovim k Dubravci hoditi: 
scijenit vil gizdavu za ženu lakomu, 
ja neću mudros tvu poslušat u tomu. 
K srcima časnim nije trijebi s darom it, 
ako uvik prid njimi omraze neć' dobit. 


PELINKA 


Varaš se: bez mite12* sve je to ionako, 
darovi zamite125 nebesa i pako; 

darim se vlada svijet na volji!26 i sudi, 
dar pravi može rijet gospar se od ljudi.127 

Ljuvena dar je stril ka zgađa i sili 
na ljubav svaku vil, potom 125 se k njoj strili. 

Milisav razumni, znaš, što ono veljaše 
da u stare jošte dni kad zlatni vik b'jaše, 

kad ljubljen svak ljubi, ni u to ima sram, 
ter jezik srcu bi i ustom jedan sam, 12? 

tad bješe svaki dan ljuvenijeh od žena 
"dar daruj" taj pjesan začinat općena 150, 


MILJENKO 


Čudne su nad sve ine ke kažeš riječi te. 


23 svim - sasvim 

24 bez mite - bez mita 

25 zamite - podmite 

26 na volji - po volji 

27 dar pravi može rijet gospar se od ljudi - pravi dar može se smatrati gospodarom ljudi 

28 potom - pošto 

2% ter jezik srcu bi i ustom jedan sam - i srce i usta imali su isti jezik (tj. nije bilo prijetvor- 
nosti) 


30 Začinat općena - pjevati uobičajena 

PELINKA 


Ali su istine, u razlog očite. 

Čuj ino: skup13! broji čovjek se mnogo ti 
u ljubav svu132 koji toliko istrati 

riječi, uzdah, moljen'ja, zaludnijeh stupaja, 
pogleda, cviljen'ja, jauka i vaja, 

i k temu pristavi laživijeh kletava, 
od svoje ljubavi čim biljeg on dava. 

Pri nego volju svu prignuti uzbude 133 
jagnicu mršavu darovat da bude. 

Rad česa buduć sve laž ino i privar, 
ljubavi njegove svjedok je pravi dar; 

i zato samomu svaka vil vjeruje 
ljubovniku onomu koji joj daruje. 


MILJENKO 


Kako, jaoh, može bit da vlas!3* dar ima tu 
me€ vile pridobit ponosnu lipotu? 

Eto se vaskolik po svojoj volji sam 
na službu nje uvik veselo darivam. 


PELINKA 


Miljenko, dar je ovi oni dar blaženi 
ki lasno čine svi vazdakrat ljuveni. 
N'je trijebi to za nje, za tebe ti se hran':135 
dar cijeni tvoj manje, a veće ugodan.136 
Nu se uzdaj; er kratit neću se hrlo poć137 
Dubravku obratit na ljubav tvoju moć. 
Činiću da blagu uživaš i milu 
ljepotu pridragu, žuđenu tvu vilu. 


31 skup - škrt 

32 svu - svoju 

3 prignuti uzbude - bude prignuti 

34 vlas - moć 

35 za tebe ti se hran' - zbog sebe se ti čuvaj 

36 dar cijeni tvoj manje, a veće ugodan - neka dar bude manji, ali ugodniji 
37 er kratit neću se hrlo poć - jer se neću sustezati brzo poći 

MILJENKO 


Pođ', u družbi ovi moji 
svud ti uzdasi bili ognjeni,139 
i sama se, jaoh, spomeni 
da mi u tebi život stoji. 


Skazan'je šesto 


DIVJAK SATIR u haljini od vile priobučen 


Tko je taj ko sad rijet neće 
cijeć uresa draga i mila 
da ja satir nijesam veće, 
neg najljepša od svijeh vila. 

Dubje se ovo, ptice i zvijeri 
mom ljepotom snebivaju, 

i gorani i pastijeri 
i slijede me i gledaju. 

Od kladenac bistrijeh predam 13? 
cić naprava ke me rese, 
da, ako se gdi ogledam, 
ma slika me ne zanese. 

Pristavio sam tuđe kose 
i opleo u cklo prame 
i obuko ruho na me 
ko najljepše vile nose. 

Put snježana neka 'e meni, 
vas se izmazah klakom bijelim, 
a da se obraz moj rumeni, 
namazah se murvam zrelim. 

Za ocrljenit usti moje 
kriješam sam ih oblijepio, 

i haljinom svijetlom što je 
kože u meni sve sam skrio. 14% 


138 u družbi ovi moji svud ti uzdasi bili ognjeni - svuda te pratili ovi moji ognjeni uzdasi 
139 predam - bojim se 


140 | haljinom svijetlom što je / kože u meni sve sam skrio — haljinom sam pokrio svu svoju 
kožu (da se ne vide satirske dlake) 

Samo branduse i prhala 
niz čelo inijem vilam vise, 

a uz glavu s čela ozdala 
roščići se moji vise. 

Nu pod kose ako mnozi 
lasno roge skrit umiju, 
zašto i ovi moji rozi 
kosami se ne pokriju? 

Sa svom moći i kreposti1*! 
uvlačih ih, krih svudire, 
nu svakako!“ pravi i prosti 
iz prama mi jošte vire. 

Ali od ljudi i od žena 
vidjet su oni na moj glavi 
ko dva dubka usađena 
zlatnijeh kosa u Dubravi. 

Tim pohuljen bit nikako 143 
s tega s' ures moj ne boji: 
tko je ko ja lijep ovako, 
svaka stvar mu dobro stoji. 

U ovoj slavi, u ovoj dici 
veseo idem na m4 sriću, 
nu i od vile u prilici 
hrabren junak djelim biću. 

Ah, da kako satirica, 
ma sumnjiva divja lada, 
može nazret moja lica 
u prilici u ovoj sada! 


Skazan'je sedmo 


ZAGORKO 


O lijepa, o huda ku narav uresi 
da pokoj od truda srdačcu mom jesi, 


141 krepost - snaga 
142 nu svakako - ali svejedno 
143 nikako - nekako 

eto ja izvan svih1** ljepotom smamljen tvom 
mlijeko psim a ostavih iman'je vukovom. 
Tim gorki i ljuti ako plač i vaj moj 
ne može ganuti na milos ures tvoj, 
gani se, pravo je, veselo i rado 
nesrećno na moje i pusto daj stado, 
u gorkom mukan'ju koje te sveđ moli 
da u smrtnom skončan'ju život moj ne boli. 
A da ima ljudcki glas, još bi ti izreklo 145 
moj tužni bitak vas, hud nemir, priko zlo. 


Skazan'je osmo 


STOJNA S SINOM ZAGORKOM I PASTJERIĆI MALI 


STOJNA 


Ja te ištem i glasim i zovem svudira, 
a ti se za plasim1# vilami otira. 

Dubrave prik ove od stada ne bježi: 
najpretlje ovnove vuku ti lupeži. 


ZAGORKO 


Neka idu ovnovi i ovce najbolje; 
stadu me ne zovi, ni mi je past od volje. 147 


STOJNA 


Na ki te rasap toj, ludjače, nosi bijes? 
Od vila ka je toj koja ti uze svijes? 


144 ja izvan svih - ja više nego itko 
145 A da ima ljudcki glas, još bi ti izreklo - odnosi se na stado 
146 plasim - silovitim, strašnim 


147 ni mi je past od volje - niti imam volju napasati stado 

ZAGORKO 


U ovemu, znaj, mjestu najljepšu, vil moja, 
večeras nevjestu na stan ti vodim ja. 


STOJNA 


Na vrat ćeš ti i ta nevjesta hoditi.148 
Ko poče1*?, mahnita', nemo' se sviditi!150 


ZAGORKO 


Ja ne mljah151, majko ma, da ćeš se ti smesti, 
er ti ću sin doma odmjenu dovesti. 

Ii ćeš152 ili ne, poda' se razlogu; 
ovako bez žene ja stati ne mogu. 


STOJNA 


Mož derat samohoć za vilam obuću: 
meni ga neće doć nevjesta u kuću! 

Ćudi svijeh sadanjih nevjesta vrle153 su: 
ne misle nego o njih samomu uresu. 

Vazda su na dvoru 154, a neka stan gine 155; 
zlu mužu a goru svekrvi čas čine. 

Šestere, dedele, jeziče i sjaju, 
i drugo ne žele neg da ih gledaju. 

Za koris prioni, a vile ne dvori: 
pusto nam razgoni stado vuk po gori. 


ZAGORKO 


Stado čuva' i brani od vučje ti sile! 
Ja ću ures izbrani poć iskat m€ vile; 


48 Na vrat ćeš ti i ta nevjesta hoditi - tj. izbacit će ih naglavce iz kuće 
4“? K6 poče - kako si počeo 
50 sviditi - osvijestiti 
51 mljah - mnjah, mišljah 
52 ćeš - hoćeš 
53 vrle - zle 
54 na dvoru - vani 


55 gine - propadne 

kad ište svak sebi dobar trg s ljubavi, 
i meni jes trijebi činit što čine svi. 


STOJNA 


Ah, Zagorko, s neposluha 
slidi tvoju ćud zločestu! 
Ja ću tebi nać očuha 
prije neg meni ti nevjestu. 
Nu ako ja danas s me mile dragosti 
vilami svijem čas dobijem s liposti? 
Slika me ne vara, ma dika n'je pala: 
malo sam prestara, ali sam pristala. 
Ovoga od mjesta nu ako najljepša 
večeras nevjesta uzbudem jošte ja. 


PASTJERIĆ PRVI 


Ostaj zbogom, majko mila! 
Od tebe ćemo i mi poći 
za ukrasti koj od vila 
sladak nami celov moći. 


PASTJERIĆ DRUGI 


Za moć izet meda, čela 
ja ne hajah da me uije, 
i toj nosim za čas gdi je; 
ma Biserka s drugam sjela. 


PASTJERIĆ TREĆI 


Stoklasu ovu, ku zrelijeh 
nanizo sam kupjenica, 
nosim oči veselijeh 
gdi sja sunce, ma Danica. 


PASTJERIĆ ČETVRTI 


Vrapca ovega, ki se vabi 
s najdaljega156 meni puta, 


156 kf se vabi s najdaljega - koji je donesen izdaleka 

Mioci daću, koj me ugrabi 
jučer silom mati iz skuta. 


PASTJERIĆ PETI 


Šturka u ovoj kajpi od žice, 
ki po svu noć šturi i poje, 
donio sam ja za moje 
male, ko ja, pastirice. 


STOJNA 


Još biste sad i vi, brečadi od sise, 
po ovoj Dubravi za vilam digli se! 


PASTJERIĆI 


Nam su drage lijepe vile: 
iz njedar nam dunje daju, 
na tance nas vode mile 
i njegajuć celivaju. 


Skazan'je deveto 


JELJENKA SATIRICA priobučena u pastira 


Ah, plemkinje prike vile, 
trag vam proklet i namira! 
Vi mi ste se učinile 
priobući u pastira, 

da prije harba ova jaka 
onoj od vas srce iskine, 

s ke moj život bez Divjaka 
čezne i u mraznoj sumnji stine. 

O Divjače divje ćudi, 
plemenite t' vile mrze; 
lele temu tko ih žudi 
ter ga uzda njih zavrze. 

Od bojazni ti si njimi, 

er te zviri svaka scijeni; 157 
a s roščići ljuvenimi 
mjesec mladi svud si meni. 

O mlađahni moj mjeseče, 
sini ljubi tvojoj, sini! 
Kuda zađe, gdi uteče, 
drag pokoju moj jedini? 

Što ugleda, cića česa 
vilinja ti 'e slika draga? 

Bez naprave, bez uresa 
ljepota je prava naga. 

Vedru svjetlos nebo odkriva 
bez odjeće od oblaka, 

a ljepotom čistom siva158 
bez naprave žena svaka. 

Ali vidim, što njekada 
bog nam Lero prorokova, 
promijenila da je sada 
vilam ures Dubrava ova. 

Er sad u'edno sve mladice 
za napravu njih najdražu, 
ko divjačne satirice, 
do pupka se gole kažu. 

Tim da ih slidom slide i žele, 
nije čudo, divji ljudi:15? 
otkrivene prsi bijele 
tko da gleda, a ne žudi? 

Nu će ruke sad m€ ove 
prikijem1$ vilam ukazati 
s golim prsim što 'e mužove 
gorskijem ženam prigrabljati. 


157 er te zviri svaka scijeni - jer te sve smatraju za zvijer 

Činjen'je treće 


Skazan'je prvo 


DIVJAK SATIR, JELJENKA SATIRICA I SKUP PASTIRA 


DIVJAK 


Vas sam pribjen, još me tira 
kleta sila po ovoj strani. 
Jeli gdi tko da od pastira 
mene lijepu vil obrani? 


PASTIR PRVI 


Stigni, sreti, drži, uhvati, 
ne daj naprijed, ne propusti; 
udri, udri, da pod bati 
grdi satir dušu pusti! 


JELJENKA 


A tko je ovo, u haljini 
tko od vile sad proteče?161 
Ako zlo vam ke ne čini162, 
nije razlog da zlo steče.163 


PASTIR DRUGI 


Ko ne čini zlo, ako je 
gnusni satir grdnih dila 
smio doć, krijuć slike svoje, 


161 broteče - protrči 
162 ke ne čini - koje ne učini 


163 da zlo steče - da dobije zlo, tj. da se s njim zlo postupi 

među vile kako vila? 

I da isprid nas bježat ne usta 16%, 
budući 'e ončas zaskočio, 
Dubravci bi lijepoj s usta 
celov silom ugrabio. 

Nu čemu će sad besjede? 
Tec'mo u mjesta za njim svaka, 
po uvadici da ne ide 
zlom satiru zloba ovaka. 


SATIRICA 


I meni ih je slidit sila, 
da što misle ne učine; 
zasve opak, ne bih htila 
moj nevjernik da pogine. 


Skazan'je drugo 


GORŠTAK SATIR 


Niz strane, niz polje, pustijem gorami, 
Divjače, biž bolje i prida' nogami! 

Bez smijeha tko pazit sad ludos može tvu, 
grd satir priobrazit u vil se gizdavu, 

i ko vil u odjeći sred vila inijeh poć, 
da nitko, scijeneći, poznat ga neće moć. 

Nesvijesti velike s uresne htjet sile 
satirske prilike priobražat u vile! 

Zaman se čini sve i lijepi i maže: 
grdoća s naprave grđa se ukaže. 

Polje se, gora i lug ludosti tvom čudi: 
tamaša, smijeh i rug osta ti svijeh ljudi. 

Nu tako sad pleća vukući pribjena 
sudi sam čija veća ljepos je vidjena. 

A još bi ovi dan kako snijeg od lani, 


164 ne usta - ne uze, ne poče 

da između svijeh jedan pastir te ne brani.165 
Srce te i snaga ovega odrva 

između tojaga teškijeh i drva. 
Nu neka on huka, smijat ću ja se i za nj: 

glumac sam, a Vuka poslo sam po bubanj. 
Na pir ćemo obadva večeras u selo, 

da se igra, uživa i stoji veselo! 


Skazan'je treće 


LJUBDRAG STARAC 


Zlo se tiskat bez jakosti 
tko 'e nekrepka, ko ja, stupa: 
jedva izvukoh stare kosti, 

i izkopah se svih iz skupa. 

Ah, ka čeljad, mnoštvo koje 
sabralo se sa svijeh strana: 

i star i mlad, svak došo je 
na slavljen'je blaga dana. 

Sve su vile, svi pastiri 
s vrstom svakom žena i ljudi, 
i gorani i satiri 
dotekli su odasvudi. 

Ali se je ockvrnila 
svetkovina plemenita: 
najljepša je dana vila 
najgrđemu s tamna mita. 

Blažen pastir slavni od Ide166 
ki zaslijepljen ne bi od zlata 
neg po čistoj pravdi otide 
da 'eljeposti ljepos plata. 

A oni proklet s koga izlaze 


165 Bio bi kao lanjski snijeg (ne bi te više bilo), da te nije obranio jedan pastir. 


166 pastir slavni od Ide - Paris, koji je odgojen na planini Ida iznad Troje (danas Kaz Dagh u 
Turskoj), koja se često spominje u starogrčkim mitovima, i koji je upravo na toj planini dao 
jabuku s natpisom "najljepšoj" Afroditi, koja mu je obećala Helenu, što je bio povod Trojan- 
skom ratu 

na dan blag nam plačne kobi, 
tko liposti lipos vaze, 

a za zlato da grdobi! 
Prokleti oni tko najprije 
za izet zlato, zemlju izdube, 
kad cić zlata najvrednije 

običaji se u nas gube! 

Po zakonu dat se imaše 
lijepa Dubravka i gizdava, 
sred Dubrave komu naše 
u ljepoti 'e prava slava. 

Miljenko je imo mili 
steć Dubravku cić lipote, 
nu se ukloni zakon sili: 
grd ju pastir zlatom ote. 

Tim su smeće srca moga 
da na mjestu ne bi ovomu 
Tko Grdanu bogatomu 
smio se oprijet cića toga. 

Ali mene većma smeta 
Miljenkova uspomena, 
komu 'e bila od djeteta167 
još Dubravka narečena. 

On nju žuđe, i ona njega 
okom gleda vazdan blazim, 
i glas danas puka svega 
vjerenicim zvaše drazim, 

kad iznenad sa svijeh strana 
začuh opet gdi svi glase 
da Dubravka za Grdana 
bogatoga vjerila se. 

I Miljenko ču sa mnome 
tko mu ugrabi vjerenicu, 

i od muke svenu u licu 
i zamuknu mramorkome. 

I od žalosti i od jada 
tu stat veće nijesam mogo, 
razmišljajuć na što sada 
zločestvo nas vodi mnogo, 


167 od djeteta - još kao dijete 

da na blag dan od slobode 
jes tko zlatu još robuje, 
i da sila s prike zgode 
nad zakonim gospoduje. 
Nu tko tužan ovo izhodi? 
Po prilici168 Miljenko je: 
za dubje ću skrit se odi, 
za čut ke su misli svoje16%. 


Skazan'je četvrto 


MILJENKO sam 


Najljepša se vila daje 
najgrđemu u prilici! 

Ke ufan'je veće ostaje 
nami, o verni ljubovnici? 

Ljubav, vjera, služba, lipos 
i običaji i zakoni, 
sve bi zaman: jaču kripos17? 
grda u zlatu nemam doni. 

Da li, oh jaoh, za Grdana, 
najgrđega od pastijera, 
ma Dubravka segaj dana 
najljepša se vila vijera? 

Ma Dubravka? Kako moja, 
ako 'e druzijem dana sade, 
da moj život, ki 'u dostoja, 
ko prisječen dub, jaoh, pade? 

Krotku ovčicu, mirnu i blagu 
vuk u gore strašni uvuče, 
in'je toga smijen'je i snagu 
tko bi ukazo; jaoh, svi muče! 

Ja ću gledatna m€ oči?... 
Neću! Ne, ne, razlog nije 


168 Pg prilici - po izgledu 
16% svoje - njegove 
170 kripos - snagu 

da ti ga oblak sred istoči 
svijetlo sunce me prikrije. 

Da što čekam, što li pazim? 
Razdijeljen sam s dragom vilom. 
Što grdobu ne porazim 
ka mi život grabi silom? 

Pr'je smrknutja dana ovoga 
dni imaju bit satreni 
ili moji, ili onoga 
tko moj život grabi meni. 


Skazan'je peto 


DIVJAK SATIR I JELJENKA SATIRICA 


DIVJAK 


Pastiru, hvala ti, ubjen bih ja bio, 
na pomoć da mi ti ne budeš prispio. 
Kaži mi tve ime, da mi te ne zabit; 171 
er ću ti sve vrime životom držan 17? bit, 
zasve da ističet73 oku se mom sade 
da imaš naličje!7* od divje m€ lade. 


JELJENKA 


Ako imaš, ko reče, domaću tvu drugu 175, 
kud stupaj tvoj teče za vilam po lugu? 


DIVJAK 


Ćudina opaka i njeka pusta bijes 
uzrok su da svaka vila mi nosi svijes. 


171 ne zabit - ne zaboravit 

172 držan - dužan 

173 ističe - čini 

174 da imaš naličje od divje me lade - da nalikuješ mojoj divljoj dragoj 


175 domaću tvu drugu - suprugu, ženu 

JELJENKA 


Za čudo ne scijenim, bez svijesti čim hodiš, 
da tako s pribjenim kostim se nahodiš. 

Napravlja' se175 i resi i čini sve što hoć', 
da177 satir ti nijesi koji se skrit nije moć. 

Vrzi tja cić tega neslične178 odjeće: 
satira divjega pitoma vil neće; 

k ljubi se povrati, od ke se odijeli, 
koja te gledati u slici tvoj želi. 

Ohaj se od vila, ke ti su s prikora: 
ljubovca tva mila vapi te iz gora, 

i još čut neć' ti glas ni poznat lipote, 
a ona bi danas koja te smrti ote. 


DIVJAK 


Ah, gdi 'e, da ju slidim, ljubi ma večeras? 
Ja ovdi ne vidim druzijeh izvan nas. 

Na obranu moju bi, pastiru, ti jedan: 
samomu ja tebi držan sam ovi dan. 


JELJENKA 


Da, da sad izide t' tva ljubi, bi li ti 
htio samu nju slidjet, vile ine pustiti? 


DIVJAK 


Vile odsad, pače sjen mrzeća 'e meni njih: 
sramotan ja i bjen danaska s vila17? bih. 
Ah, Lero Lerjane, veliki bože naš, 
priko ove kad strane s vilam mene ugledaš, 
na vrat me niz strmu liticu obori, 
zajaz!' mnom u grmu vučji glad najgori! 
Ah, da sad ljubi ma izide odkuda, 
ona bi bil' sama sva moja razbluda. 


176 Napravlja' se - napravljaj se, tj. dotjeruj se 
177 da - jer 

178 neslične - neprikladne 

179 s vila - zbog vila 

Pastiru, kaž' mi tim jeda ju gdi vidi, 
da hrlo priletim sred klisura i hridi. 


JELJENKA 


N'je dalek, ovdi je ljubovca sad tvoja: 
ruho ovo, ke krije tebi nju, mećem 150 ja. 


DIVJAK 


Što sad oči moje paze? 
Jeljenka ovo ma je vila 
ka, da mene ne poraze, 
pastijerom me obranila? 

A ja zdiram, a ne svlačim, 
neprilične ove odjeće, 

i vile i njih ruha tlačim, 
tebi samoj vjeran veće. 

Nadaleče, nadaleče, 
Podbrgatke vile prike, 
teško i lele temu uvike 
tko u brijeme1$1 od vas ne uteče! 

Ah, za druzih ko ću moći 182 
igda ostavit tu lipotu, 
gdi samom sam tvom pomoći, 
moj životu, u životu? 

Ti me peci, ti me vari 
i na volju tvoju kuha": 
napravom me ne privari 
n'jedna vila lijepa ruha. 

Da se u dušu njeke stave 
vratit tuđe, što ih slavi, 183 
ostale bi bez naprave 
kako suh panj u dubravi. 

Nu hod'mo i mi gdi svi hode 
od najljepšijeh čuti vjeru, 


180 mećem - odbacujem, skidam 
181 u brijeme - na vrijeme 
182 za druzih ko ću moći - zbog drugih kako ću moći 


183 Dq se u dušu njeke stave / vratit tuđe što ih slavi - da se neke po duši sjete vratiti tuđe što 
ih čini lijepima 

na dan ovi od slobode 
zahvaliti bogu Leru, 

kad nas oba svom kriposti 
vlas njegova 'e slobodila, 
tebe od moje nevjernosti, 
a od pricijeh mene vila. 


Skazan'je šesto 


BRŠTANKO, LJUBDRAG I GLASNIK 


BRŠTANKO 


Ter viđe ti sada, Miljenko gdi teče, 
ili inim da smrt da, ili on da je steče? 
Teške su pogube odsvud ga pritisle; 
nu mali, ki ljube, što ima doć, misle. 194 
N'je slike zaisto grdoba grdobi,155 
ma zlato ono isto kijem lijepu vil dobi 
imaće moć i vlas toliko veliku 
za podat večeras Miljenku smrt priku. 


LJUBDRAG 


Razbiram i ja to svaki čas u meni, 
da moć tu ima zlato, ostajem smeteni. 
Ah, prikor u dugu tamnilu neznan'ja 
cić zlata drug drugu ko rob se da klan'ja! 
Biće od svijeh suđeno, ako se odredi 
da Miljenko općeno veličanstvo uvrijedi.1%6 
Svačija tim ruka bit mu će na poraz: 
na smrt ga će od puka osudit svega glas. 
Tim njegovu smrt istinu 
sa mnom odsad plači i cvili, 


184 nu mali, kf ljube, što ima doć, misle - no malo onih koji su zaljubljeni razmišlja o onome 
što ima doći (o posljedicama) 
185 Nije slike zaisto grdoba grdobi - nejasan stih: grdoba grdobi nije slična 


18 Biće od svijeh suđeno, ako se odredi / da Miljenko općeno veličanstvo uvrijedi - svi će ga 
osuditi ako se utvrdi da je Miljenko uvrijedio veličanstvo (valjda suce ili vlast) 

misleć kako pastir mili 
cić grdobe zlatne izginu. 
O Miljenko, vjerenikom 
čim večeras svak te pazi, 
jaoh, s neharnom zgodom prikom 
nemila te smrt porazi! 


GLASNIK 


Tko ovo sada nepravedno 
s Miljenkove smrti cvijeli, 
kad vaskolik puk se ujedno 
Šš njim raduje i veseli? 


LJUBDRAG 


Što spovijedaš, o Radmile, 
pravi je uzrok nami od cvila: 
najgrđemu s prike sile 
najljepša je dana vila. 

I Miljenko cića toga, 
ki Dubravku sam 187 dostoji 
ko najljepši mjesta ovoga, 
ako n'je umro, za umrijet stoji. 


GLASNIK 


Ki plač, ka smrt? Miljenko je 
zdrav, živ, veseo, čestit svime: 
smirio je želje svoje, 
Dubravka je lijepa š njime. 

Vjerenik je on izbrani 
na ovi blag dan u Dubravi: 
vile, pastiri i gorani, 
svak ga slidi, svak ga slavi. 


BRŠTANKO 


On vjerenik Dubravčin je 
ka se vjeri za Grdana? 


187 sam - jedini 

Čut nam čini158, ki način je 
bio toj zgodi segaj dana. 


GLASNIK 


Od pastira družbe naše 
do najmanjijeh pastirica 
vjerenik se Grdan zvaše 
a Dubravka vjerenica. 

I redovnik bješe tima 
u Lerovu crkvu1$? uljezo, 
da bi od vjere među njima 
vijeku vječni vez zavezo. 

Svetilište!?% on najprije 
po običaji davnjoj čini: 
"Hoja, Lero, Dolerije!" 
vapijaše vas puk ini. 

Jaganjčić se bez biljega 
u žeravi živoj spraži 
i, što rađa zemlja, od svega 
prikaza se plod najdraži. 

Ali na ognju plam potamni, 
pod nami se tle ustrese, 
crkva od groma bukom zamni, 
a stup Lerov1*! znojaše se. 

Na ovo čudo vas puk stoja 
ko zapanjen, ter ne prista 122 
Dolerija, Lero i Hoja 
zvat na pomoć segaj mista. 

Nu što imena od tih veće 
bogova se od nas zvahu, 
trešnje1?, buke i od smeće 
huđa zlamen'ja izhođahu. 

Nu čim svač'ja lica blide 
i svak treptit ne pristaje, 


8 Cut nam čini - daj nam čuti, reci nam 


82 crkvu - hram 

% Svetilište — žrtvu 

%1 stup Lerov - Lerov kip 
%2 ne prista - ne presta 
%3 trešnje - potresi 

eto Miljenko u crkvu ide, 
izvan sebe ko vas da je. 

Na došastje Miljenkovo 
prista trešnja, gromnja umuknu, 
prosvjetljen'je oganj novo 
uze i u čis plamen buknu. 

Bog razvedri Lero sliku 
i, da vidi mladi i stari, 
nje lijepu ljubovniku 
u obraz jedan zrak udari. 

Svak to uze za zlamen'je 
da vlas višnja to učini, 
da Miljenko sadružen je 
lijepoj Dubravci, a ne ini. 

Tim vaskolik puk se uzbuni 
i zavapi u sve glase 
da se volja božja ispuni, 
dočim lijepu lijepa da se. 

Iz ruka se tako ote 
Grdanovijeh lijepa vila 
i da komu cić lipote 
nje pristoji ljepos mila. 

Tim Miljenko sad, veseliji 
i čestitiji neg ikada, 
lipos dragu ku sveđ želi, 
kad manje ufa1?*, steče sada. 


LJUBDRAG 


Poznam i to, rijet je trijebi, 
vrh vladanja svijeh na svitu 
da vladalac višnji s nebi 
ima pomnju posobitu. 

Da se on danas ne nadkloni 
vrh Dubrave ove naše, 
po tle iđahu svi zakoni, 
sloboda se satiraše. 


1% kad manje ufa - kad se najmanje nadao 

GLASNIK 


Ali eto gdi skače k nam kolo satira: 
poznat je kuhače i glumce od pira. 

Na gozbe sve naše oni su sveđ zvani, 
er bez njih tamaše ni smijeha nigdi ni. 

Nu veće svatovi kupe se na pospjeh: 


u svadbu ho'te i vi! Sve što znah, sve vam rijeh. 


Brštanko, tebe sam prvijencom1?5 došo zvat, 
a Ljubdrag nad svim nam obran je stari svat. 


Skazan'je sedmo 


GORŠTAK 


Zapekle se od družine 
pečenice bijehu sočne, 
ato da se bolje pine1?, 
kad obilna gozba počne. 

Da kad kuša slad mila se 
od jestojske i od pitja, 
svačije srce razigra se 
ćuteć miris draži od cvitja. 

Da zažare i obesele 
i lica se i pogledi, 

i da u smijehu slađe vele 
i u radosti svak besjedi. 

Da razlike igre igraju 
i skladne se poju pjesni, 
mladi i stari uživaju 
siti, pjani i obijesni. 

SKUP 


Igra' kolo, skoč'mo bolje 
svak se kaži dobre volje! 
Na pir, na pir hod' svak hrlo, 
spravi trbuh, čisti grlo, 
da se ije, da se pije, 
Hoja, Lero, Dolerije! 


GORŠTAK 


Žarka kaplja dobra vina 
nebeska je mana istina1?7, 
sred ljuvena slatka piva 
češće griska' i celiva'. 

Na pir, na pir, da se ije, 
Hoja, Lero, Dolerije! 


VUK 


Kapun pečen svijetla lica 
i ljuvena jarebica, 
ko najljepše segaj mjesta 
zet nami su i nevjesta. 
Na pir, na pir, da se ije, 
Hoja, Lero, Dolerije! 


GORŠTAK 


Ah, što slađe može biti 
nego jesti sveđ i piti: 
zdravje, snaga, život, bitje 
jeden'je je nami i pitje. 
Da se ije, da se pije, 

Hoja, Lero, Dolerije! 


DIVJAK 


Sve je spravno, sve gotovo 
u čas dobar vesel'je ovo: 
glumče, bubnju, udri! Gdje ste? 


1%7 istina - istinska, prava 

Evo zeta i nevjeste! 
Da se uživa, igra i smije, 
Hoja, Lero, Dolerije! 


Skazan'je osmo 


MILJENKO, DUBRAVKA, REDOVNIK, SKUP PASTIRA I VILA 


SKUP 


Hod', od pira bože, hodi, 
igre mile snami vodi, 
združi, sjedini 
pod pjesni medene 
ove ljuvene. 


REDOVNIK 


Vjerenici obrani dostojno nad sve ine 
kroz ures izbrani ljepote istine, 
na ugodan, na skladan vez slatki od vire, 
sloboda na blag dan čim skupi pastire, 
nebo vam odzgori vjeru ovu svjedoči 
i vrh vas otvori od zvijezda sto oči, 
skladno svi jezici sred ove Dubrave 
da u časti i dici hvale vas i slave. 


MILJENKO 


Evo uza me moga dobra, 
evo uza me moga blaga, 
evo lijepa, evo draga, 
ku moj život služit obra. 


DUBRAVKA 


O prislatko, o jedino 
drago ufan'je, željno meni! 

O uresu moj ljuveni, 
noći moje sunce istino! 


SKUP 


Hod', od pira bože, hodi, 
igre mile snami vodi, 
združi, sjedini 
pod pjesni medene 
ove ljuvene. 


MILJENKO 


Eto dođe željno vrijeme, 
lijepi raju duše moje, 
da snijeg puti rajske tvoje 
grlim rukam ognjenijeme. 


DUBRAVKA 


Ja sam ona ke lipotu 
verno ljubi, dvorno slavi, 
o gizdava ma ljubavi, 

o jedini moj životu! 


SKUP 


Hod', od pira bože, hodi, 
igre mile snami vodi, 
združi, sjedini 
pod pjesni medene 
ove ljuvene. 


MILJENKO 


Oba smo u cvit od mladosti: 
hod'mo na što srca žude, 
na ljuvene na razblude, 
na celove, na radosti! 

DUBRAVKA 


Daj, da veće hodi k meni, 
na medene igre hrli: 
ah, celivaj, miluj, grli, 
drag pokoju moj ljubljeni! 


MILJENKO 


Cim raskoše tve razbira, 
zameta se srce u lasti. 


DUBRAVKA 


U tvojoj sam, dušo, vlasti: 
uzmi što hoć' bez ozira. 


SKUP 


Hod', od pira bože, hodi, 
igre mile s nami vodi, 
združi, sjedini 
pod pjesni medene 
ove ljuvene. 


Skazan'je deveto 


REDOVNIK IZ CRKVE S INIJEM PASTIRI 


REDOVNIK 

Pastiri, pokli svi i riječima i djeli! 
sva smo veće u crkvi činjen'ja dospjeli!??, 

još vršit trijebi je, da se blag dan resi, 
što činit ostaje pod vedrijem nebesi. 

Iz svijeh tijem usti u skladu jedan glas 
ovako izusti i klikni večeras: 

"O lijepa, o draga, o slatka slobodo, 


1% djeli - djelima 
1% dospjeli - dovršili 

dar u kom sva blaga višnji nam bog je do, 
uzroče istini od naše sve slave, 
uresu jedini od ove Dubrave, 
sva srebra, sva zlata, svi ljudcki životi 
ne mogu bit plata tvoj čistoj lipoti". 


SKUP 


O lijepa, o draga, o slatka slobodo, 
dar u kom sva blaga višnji nam bogje dO... 


REDOVNIK 


Svak redom dar ovdi ki ima najdraži 
sad našoj slobodi čestitoj prikaži. 
O svijetla božice, eto i ja na tvu čas 
najprvi sej ptice puštavam večeras, 
da, k62% gne steru krila 
sad slobodne svud po nebi, 
i sloboda prostre mila 
sej Dubrave glas po tebi. 


SKUP 


O lijepa, o draga, o slatka slobodo, 
dar u kom sva blaga višnji nam bog je do... 


MILJENKO 


Milosna, jedina božice svijeh strana, 
tebi u dar maslina od mene 'e podana, 
da, ko u miru uz vil moju 

željen'je se m ispuni, 
tako vlas tva da u pokoju 
čestitijem nas vijencom kruni. 


200 k6 — kako 


201 Prvi stihovi Jeđupke: 
Višnji gospod, gospodične, 
čestitijem vas vencem kruni, 
i želin'je vaše izpuni, 
er ste suncu sve prilične. 

SKUP 


O lijepa, o draga, o slatka slobodo, 
dar u kom sva blaga višnji nam bogje dO... 


DUBRAVKA 


Ovi cvit rumene i lijepe ružice 
primi sad od mene, o lijepa božice, 
da, ko ona cvijetju ostalom 
sadružena ures dava, 
tako slavom tvom i hvalom 
da 'e hvaljena i ma slava. 


SKUP 


O lijepa, o draga, o slatka slobodo, 
dar u kom sva blaga višnji nam bog je dd... 


ZAGORKO 


Slobodo ugodna, uzdahe, plači vaj 
od mene slobodna na tvu čas primit haj, 
da, ko se oni sad od mene 
zajedno s rikom?" suza dile, 
da se odijele i spomene 
od me prike tako vile. 


SKUP 


O lijepa, o draga, o slatka slobodo, 
dar u kom sva blaga višnji nam bogje do... 


DIVJAK 


Slobodo, odveće ugodna svakomu, 
primi ove odjeće vilinje za čas mu, 
da, ko š njima sve ludosti 
i taštine zdrijeh i skinuh, 


202 rikom - rijekom 

tako da opet s tvom kriposti 
vik203 ne svežem što prikinuh. 


SKUP 


O lijepa, o draga, o slatka slobodo, 
dar u kom sva blaga višnji nam bogje dd... 


JELJENKA 


Slobodo, pogleda' na mene odizgar, 
i ovi kus meda htjej primit za drag dar, 
da, ko sladak bez primjese 
med je sobom po naravi, 
nad svijem ke se tuđijem rese 
tako i ljepos da ma slavi. 


SKUP 


O lijepa, o draga, o slatka slobodo, 
dar u kom sva blaga višnji nam bog je dd... 


VUK 


Slobodo jedina, na tvu čas sasma rad 
čašu ovu ja vina naslužih punu sad: 
čini, kO si ti utjeha 
Dubravi ovoj na sem sviti20%, 
da i čašica ova od smijeha 
meni je ures vjekoviti. 


SKUP 


O lijepa, o draga, o slatka slobodo, 
dar u kom sva blaga višnji nam bogje dO... 


GORŠTAK 
Slobodo, za malu tvoju čas ne primi 


ovu md sviralu skladnu ovdi nad svimi: 


203 vik — nikad 


204 na sem sviti - na ovom svijetu 

neka uvik svi pastiri 
i sve vile prigizdave 
tance vode gdi ona sviri 
u dan ovi sred Dubrave. 


SKUP 


O lijepa, o draga, o slatka slobodo, 
dar u kom sva blaga višnji nam bog je dO... 


PASTJERIĆ 1 
Slobodo, i ovi košičić pun kriješa 
među inijem darovi od mene izmiješa', 
a to, er ću ja ufati 
da mi od tebe pomoć doć će 
ida mi ćeš opet brati, 
dokle uzrastem, s dubja voće. 


PASTJERIĆ 2 


Sira ovo što mati ručku mi jutros da, 
slobodo, podati tebi ću ja sada, 
a to, i ja unaprijeda 
neka budem tvojom vlasti 
sira, masla, mlijeka i meda 
slobodnije majci krasti. 


SKUP 


O lijepa, o draga, o slatka slobodo, 
dar u kom sva blaga višnji nam bog je do... 


REDOVNIK 


Sad, nebo, usliši, usliš'te, bogovi, 
što u glas najviši na dan vas molju ovi, 
i ti, ka iz ruka svih primi darove 
proz ma usta od puka svega čuj molbe ove: 
Eto vile prigizdave 
zlatne prame cvijetkom rese, 
a goranin divji izljeze 

s vijencem bornim?05 oko glave. 
Eto pastijer sred livada 
pod svirčku pjeva svoju; 
eto u miru i pokoju 
dva najljepša ljubav sklada. 
Dubrava ova slavna svudi 
opet zelen svu 'e primila; 
opeta se razgojila 
u pokoju ki svak žudi. 
Bez oblaka u vedrini 
vrhu nje se nebo kaže, 
tihi vjetric u njoj draže 
dzorne hlatke čuti čini. 
Skladni puci, mirna sela, 
travna polja, doba ugodna, 
pune njive, dubja plodna, 
rojne čele, stada cijela. 
Tim pospješno, moji mili 
ki resite ove strane, 
u slobodi slatkoj stane 
čim ste u miru obljubili, 
u jedinstvu, u ljubavi 
neka draži dan izlazi, 
ovdi našim skladnim glasi 
sloboda se draga slavi! 


SKUP 


O lijepa, o draga, o slatka slobodo, 
dar u kom sva blaga višnji nam bog je do, 
uzroče istini od naše sve slave, 
uresu jedini od ove Dubrave, 
sva srebra, sva zlata, svi ljudcki životi 
ne mogu bit plata tvoj čistoj ljepoti! 


205 bornim - od bora 

Metodički 
instrumentarij 


dr. sc. Jelena Vignjević 


Odgovori na pitanja 


. Drama u stihovima, pastorala Dubravka, ti je sada poznata. 
Osvrni se na njezinu strukturu. Na koliko je činova (činjenja) po- 
dijeljena radnja Dubravke? Koliko je prikaza (skazanja) u sva- 
kom činu? Prvo skazanje prvog činjenja, Radmiov iskaz praćen 
refrenima skupa, možemo razumjeti kao prolog i sažetak radnje 
(1, 57-80): 


Ali suncem iz istoči 
Dubrava ova ne svaniva, - 
o Dubravko lijepa, iz oči 
tvojijeh nami bio dan siva. 

Tvu ljepotu od svijeh višu 
svi pastijeri da prije vide 
žude i žele i uzdišu, 

i svuda te slidom slide. 

Tim svi danas doletjeće 
gdi tva sjaju suncem lica, 
jeda komu s blage sreće 
budeš draga vjerenica. 

Doće, da gork trud rasladi 
kon uresa tvoga slavna, 

i Miljenko pastijer mladi 
ki te verno služi odavna. 

Dva mila ova, o Ljubavi, 
tva sjedini slatka sila 
na dan ovi u ki slavi 

sloboda se naša mila. 
Združ' s Miljenkom ti pastirom 
lijepu Dubravku i gizdavu, 
i obeseli srećnijem pirom 
nas i našu svu Dubravu! 


Iz tih stihova zaključi - Gdje se zbiva radnja? Tko su glavni 
sudionici? Sto je središnji događaj? 


Ova je drama pastorala. U njoj se ostvarilo pastorali primjereno 
razrješenje - sretno vjenčanje zaljubljenih Dubravke i Miljenka. 
No, na putu do toga bilo je prepreka. Kojih? 


Jesu li prepreke otklonjene ljudskom ili božanskom moći? 


Radnju ove pastirske drame moguće je razumjeti i na drugoj, 
alegorijskoj, razini. Dubrava u kojoj se radnja zbiva prostor je 
idilične prirode, dubove šume, zelenog hrašća (dub - praslaven- 
ski izraz za hrast). Moguće je taj prostor razumjeti kao alegoriju 
Dubrovnika - idealne države utemeljene u platonskom konceptu 
ostvarenja ideje dobra u pojedincima i u zajednici. Možemo ale- 
gorijsko razumijevanje približiti onodobnim društvenim i politič- 
kim okolnostima pa u Dubravi vidjeti onodobni Dubrovnik - drža- 
vu nad kojom vlast ima vlastela, tj. plemićki stalež, plemstvo. U 
tom kontekstu možemo i svakom od likova pridružiti alegorijsko 
značenje. Svakom od mogućih alegorijskih značenja pridruži pri- 
padajući lik iz dramske radnje u ovakvoj tablici ili crtežom. 


lik moguće alegorijsko značenje 


dubrovačka sloboda, bogatstvo, ljepota i 
vlast 


dubrovačko plemstvo koje po tradiciji ima 
vlast 


imućni dubrovački građani koji žele izboriti 
pravo na vlast 

NAUČI, TO JE VAŽNO 


ALEGORIJA (grč. GAAnyopia, slikovit govor) — retorička figura 
kojom se kakvu prikazu pridaje vrijednost različita od doslovne. 


ANTITEZA (grč. ćvrTISEoic, opreka, suprotnost) - figura koja 
suprotstavlja, ali ujedno povezuje dva izraza ili pojma (npr. dobro i 
zlo) u rasponu jedne riječi, fraze ili rečenice, stiha, strofe ili pjesme. 


ODGOVORI NA PITANJA 


* Osvrni se na drugo skazanje prvoga činjenja u kojem razgovara- 
ju Ribar i Radmio (1, 109-134): 


Primorja naša sva u ništa sila zbi: 
Dubrava sama ova vlada se po sebi. 

Po njih svijeh srdita zvijer trči i rži, 
i grabi i hita i u noktijeh sve drži. 

Ovdi čut zle zvijeri ni inoga glasa ni 
neg što sam žuberi tih slavic na grani. 


(...) 


Toliko 'e vladan'je silno u nas, da se ti, 
žena, djeca, iman'je ne možeš tvoj rijeti. 

U mjesti je ovemu slobode čestit dar: 
svak sebi i svemu svomu je gospodar. 

Razlog, pravda i mjera svemu je zlato u nas, 
prodava na nj vjera, život se, duša i čas; 

duša i čas ovuda ne ide za platom, 
ni mjere u suda pritežu pod zlatom. 


G0) 


Tijem teško nam svime i lele vrh svega 
pod jarmom teškime gospostva tuđega, 

a blago svijem vami ki ončas s poroda 
slobodni i sami sebi ste gospoda. 


U Ribarevu govoru pronađi odgovore na sljedeća pitanja: Odakle 
je Ribar? Pod čijom je upravom u 17. stoljeću Dalmacija (>Pri- 
morja naša sva«)? O kome Ribar govori spominjući srditu zvijer 
koja u noktima sve drži? 

Život tamo (u Dalmaciji) i život ovdje (u Dubravi) pjesnik iznosi 
koristeći se antitezom - omiljenom baroknom stilskom figurom. 
Sto sve spominje? Navedi razlike između života tamo i ovdje u 
priloženoj tablici ili usmeno. 


tamo ovdje 


* Ribar ostaje u Dubravi i hvali njezinu plemenitost stihovima 
(I, 155-166): 


O Dubravo, slavna svima 
u uresu slobodnomu, 
lijepa ti si mojijem očima, 
draga ti si srcu momu. 
U veseloj ovoj sjeni 
od čestitih tvojih grana 
provesti je milo meni 
dio najdraži mojijeh dana. 
Tim raspinam mreže moje, 
i u zavjet vješam vrše 
na zeleno dubje tvoje, 
po kom blazi vjetri prše. 


. Sretnim završetkom - vjenčanjem Dubravke i Miljenka - u 
Dubravu se opet vraća red. Puk - skup - slavi to riječima: 


O lijepa, o draga, o slatka slobodo, 
dar u kom sva blaga višnji nam bog je do, 
uzroče istini od naše sve slave, 
uresu jedini od ove Dubrave, 
sva srebra, sva zlata, svi ljudcki životi 
ne mogu bit plata tvoj čistoj lipoti. 

Taj je tekst danas poznat kao Himna slobodi. Nauči ga napamet! 


Himnom slobodi tradicionalno se otvaraju Dubrovačke ljetne igre. 
Gundulićeve je stihove uglazbio Jakov Gotovac. 


Pogledajte i/ili na Youtubeu koju od izvedaba Himne slobodi pri 
otvorenju Dubrovačkih ljetnih igra, npr. onu iz 2013. 


https://www.youtube.com/watch?v=TGyyUmr5Udk 


NAUČI, TO JE VAŽNO! 


PASTORALA (lat. pastoralis, pastirski) naziv je za pastirsku dramu 
ili pastirsku igru, oblik koji se pojavio u talijanskoj književnosti XVI. 
stoljeća. Radnja pastorale odvija se u idiličnom ambijentu, u kojem 
pastirice i pastiri, slaveći moć ljubavi i povratak proljeća, predstav- 
ljaju renesansni ideal povratka pravomu redu i životu, daleko od 
dvorske i gradske izopačenosti. 


Književni je i estetski uzor te vrste djelo Torquata Tassa Aminta 
(napisana 1573., objavljena 1581.). Prvi hrvatski prijevod Aminte 
načinio je dubrovački pjesnik i prevoditelj Dominko Zlatarić, 1580., 
godinu dana prije objavljivanja izvornika, prema rukopisu. U nas su 
osim prijevoda nastala djela s izraženim lokalnim elementima. Naj- 
poznatije su pastorale u starijoj hrvatskoj književnosti Tirena (izve- 
dena 1548.) Marina Držića i Dubravka (izvedena 1628.) Ivana 
Gundulića. 

RAZMISLI I STVARAJ 


*_Lik koji u Dubravu unosi pomutnju, Grdan, nije u drami tjelesno 
prisutan. U skladu sa zbivanjem i s imenom lika zamisli njegovo 
otjelovljenje. Nacrtaj Grdana ili ga detaljno opiši u pisanom ili 
usmenom obliku. 


Svoj likovni doživljaj Grdana možeš prikazati u obliku postera. 
U izradi postera pomoći će ti digitalni alat Canva, dostupan na 


poveznici: https://www.canva.com/create/posters/. 


* Pogledaj opet novčanicu od 50 kuna. Na njoj je lik slavnoga 
pisca, ali I Knežev dvor. Istraži kako su međusobno isprepleteni 
Gundulićeva Dubravka, grad Dubrovnik i Knežev dvor. Načini 
esej ili govornu reportažu na temu »Gundulić u Dvoru i pred 
Dvorom«. 


._ Stihove Himne slobodi uglazbi ili ilustriraj po svojoj volji — oživi 
ih kojim suvremenim ritmom ili slikovnim prikazom. 


* U pastorali su česti likovi pastiri, pastirice, vile i satiri. Satiri su 
šumski demoni s ljudskim likom i kojom životinjskom oznakom 
(zašiljene uši, rogovi, jarčev ili konjski rep i kopita). Obično su 
predstavnici raspuštena života i uživanja uz glazbu, ljubav i vino. 
I u pastorali Dubravka pojavljuju se satiri. Kako se zovu? Koje 
ljudske poroke Gundulić njima predstavlja? Načini usmeni, pisani 
ili likovni prikaz satira koji se u Dubravki pojavljuju. Možeš pro- 
naći i fotografije koje bi, prema tvojoj zamisli satira, njih prikazi- 
vale. 

Uz pomoć mrežnog alata Canva načini poster o satirima ili 
pripremi kraći scenski prikaz. U poster ili scenski prikaz unesi i 
tekst koji objašnjava, opisuje, tumači ta zamišljena bića. U izradi 
postera/scenskog prikaza može ti pomoći digitalni alat na 


poveznici: https://www.canva.com/create/posters/ 


Nadahnuće ti može biti ovaj prikaz satira: 

Krešimir Zidarić kao Satir, Tirena, 
Dramsko kazalište »Gavella«, Zagreb, 1959. 


(redatelj Branko Gavella) 


Izdvoji ključne elemente dramske radnje u pastorali Dubravka, 
osmisli likovni prikaz glavnih likova (Dubravke, Miljenka i Grda- 
na) ili kostime koji ističu njihove osobine, ili načini strip kojim 
ćeš prikazati tijek radnje. 

Pritom ti može biti koristan digitalni alat Pixton: 


http://e-laboratorij.carnet.hr/pixton-udahnite-zivot-stri 

Skupni rad i rad u parovima 


e Razgovarajte u razredu na temu slobode, slobodnog čovjeka i 
slobodnog društva. Osvrnite se pritom na današnje poimanje 
slobode. Što vama znači slobodan čovjek? Obratite pozornost na 
pravila i bonton skupnog razgovora - poliloga. Možete razgova- 
rati i u manjim skupinama, po četiri učenika, zapisati zaključke i 
predstaviti ih razredu. 


*_ Organizirajte debatu Karl Popper ili World Schools formata. Teza 
može biti parafrazirana Gundulićeva misao: 


Sloboda je najveća društvena vrijednost. 


Na stranicama Hrvatskoga debatnog društva - https://hdd.hr - 
potražite više o debati, o spomenutim načinima vođenja debate 


te o materijalima za pripremu debate (https://hdd.hr/materijali/) 


* U parovima osmislite intervju s pjesnikom Ivanom Gundulićem. 
Jedan učenik može biti novinar, a drugi pjesnik. Učenik novinar 
može mobitelom snimati intervju. Potom se učenici mogu zajed- 
no osvrnuti na intervju i na usklađenost pitanja i odgovora s 
Gundulićevim životnim i literarnim vrijednostima. 

Poticaji za daljnji rad 


Gundulićeva Dubravka prvi put je izvedena za Feste svetoga Vla- 
ha 1628. »prid Dvorom«, tj. ispred Kneževa dvora. Festa svetog 
Vlaha održava se 3. veljače, na Dan svetog Vlaha (sjeverniji hr- 
vatski krajevi nazivaju ga sveti Blaž). Festa se održava i danas. 
Više o tome pogledaj i/ili poslušaj u petnaestominutnoj epizodi 
Dubrovačke televizije, Dubrovački parac, na poveznici: 
https://www.youtube.com/watch?v=h6Q0g0Uk-Io 


. Više o Dubrovniku možeš doznati u izvrsnoj dokumentarno-igra- 
noj seriji Republika. Serija je nastala u produkciji Znanstveno- 
-obrazovnog programa Hrvatske radiotelevizije, a sastoji se od 
šest epizoda i tematski obrađuje povijest Dubrovačke Republike 
od osamostaljenja u 14. do propasti u 19. stoljeću. Autor je te 
serije Božidar Domagoj Burić. 


Istraži ima li mjesto u kojem živiš ulicu, trg, šetalište, poljanu i 
sl. posvećenu Ivanu Gunduliću. 


Esejski obradi Gundulićevu pastoralu Dubravka. Pritom će ti po- 
moći sljedeći izvori: 


— Batušić, Nikola, 1991. Elementi scenske fantastike u dubro- 
vačkoj drami 17. st. U: Hrvatski književni barok, ur. Dunja Fa- 
liševac, Zagreb: Zavod za znanost o književnosti. 


— Frangeš, Ivo, 1987. Povijest hrvatske književnosti. Zagreb: 
Nakladni zavod Matice hrvatske, Ljubljana: Cankarjeva založ- 
ba. 


— Franičević, Marin - Švelec, Franjo - Bogišić, Rafo, 1974. Povi- 
jest hrvatske književnosti, knjiga 3. Zagreb: Mladost. 


— Gundulić, Ivan, 1996. Dubravka, predgovor Lahorka Plejić. 
Zagreb: SysPrint. 

— Jelčić, Dubravko, 1997. Povijest hrvatske književnosti. Zagreb: 
Naklada Pavičić. 


— Kombol, Mihovil, 1945. Poviest hrvatske književnosti do prepo- 
roda. Zagreb: Matica hrvatska. 


— Pavličić, Pavao, 1979. Kojem književnom žanru pripada Gun- 
dulićeva Dubravka. U: Rasprave o hrvatskoj baroknoj književ- 
nosti. Split: Cakavski sabor. 


— Pavličić, Pavao, 1995. Barokni stih u Dubrovniku. Dubrovnik: 
Matica hrvatska, ogranak Dubrovnik. 


— Pavličić, Pavao, 2000. Hrvatski dramski stih. Split: Književni 
krug. 


— Prosperov Novak, Slobodan, 2004. Povijest hrvatske književ- 
nosti, svezak 1. Split: Marjan tisak. 


— Rafolt, Leo, 2007. Melpomenine maske: fenomenologija žanra 
tragedije u dubrovačkom ranonovovjekovlju. Zagreb: Disput. 


Poslušaj izvedbu Himne slobodi na poveznici: 
https://www.youtube.com/watch?v=83ztZBSlJWs 


Razgovaraj s drugima u razredu o glasu koji smatraš najpri- 
kladnijim za interpretaciju Gundulićevih stihova na početku iz- 
vedbe. Zamisli stihove u kojem drugom uglazbljenju. Načinite 
npr. hip-hop ili rap verziju. 


Posudi i pročitaj Gundulićevu pastoralu Dubravka kao zvučnu 
knjigu (22533-37K) ili kao knjigu na brajici (6154-55) u Hrvat- 
skoj knjižnici za slijepe (http://www.hkzasl.hr ). Na portalu 
e-Lektire možeš preuzeti Word datoteku Dubravke posebno pri- 
lagođenu čitanju na brailleovoj bilježnici. 

8. Ako te u čitanju Gunduićeve Dubravke obeshrabruje arhaičan je- 
zik i pisanje u stihovima, ne brini se - Hrvoje Hitrec ukratko je 
prepričao tu pastoralu i objavio je u Pričama iz hrvatske starine 
(17. i 18. stoljeće). Potraži tu knjigu u najbližoj knjižnici, objavila 
ju je izdavačka kuća AGM u Zagrebu 2003. godine. Nalaziš li za- 
nimljivima takve prerade djela iz starije hrvatske književnosti, 
potraži od istog autora — Hrvoja Hitreca - i Priče iz Držića te Naj- 
ljepše priče hrvatske renesanse. 

Rječnik 


bat - batina 

biglisati - pjevati 

bijes - obijest 

bio - bijeli 

bioci - bjelanjci (od jaja) 

bitje - stanje; biće 

bjaka - bjelilo 

bo - jer 

brače - vok. od bratac; kao uzrečica 
koristi se i za ženske osobe 
brandusa (tal.) - pramen; trak 
brečad - paščad 

brijeme - vrijeme 

brštan - bršljan 

buklija (novogrč.) - čutura, vrč, pehar 
busak - grm 


celov - cjelov, poljubac 

cić, cića, cijeć, cijeća - zbog, radi 
cklo - staklo 

ctiti - cvjetati 


čAs - čast 

čersa (lat. cerussa) - bjelilo, pomada 
česa - čega 

čim - pošto, dok, kada 

činjen'je - čin (u drami); djelo 

čis - čist 

čitati - častiti; poštivati 

čuti - osjetiti, osjećati (pored običnog 
značenja); čuti se - osjećati se 


ćudina - ćud 

da -ali, nego; da 

da'- daj 

daj - bar (pored uobičajenog značenja) 
daleče - daleko 

daž - dažd, kiša 

dedeliti - blebetati 

di - gdje 

dilo - djelo 

dme - puše (od gl. dumati) 

dobit - pobjeda 

dobiti (prez. dobudem) - pobijediti 
Dolerija - v. Hoja 

domaća - supruga, žena 

dospjeti - dovršiti,završiti 

družiti (se) - združiti (se), povezati, 
spojiti 

držan - dužan 

dubje - hrastovi; stabla, šuma 
dubrava - šuma 

dvaš - dvaput 

dvoran - uslužan 

dzora - zora 


er - jer 


glunac, glumac - zabavljač, svirač; 
glumac 

godište - godina 

goran - stanovnik gore, pastir 
grabša - grabež 

grem, gre - v. gresti 

gresti (prez. grem) - ići 

groznik - grozd 

hajati - mariti 

harba (tur.) - koplje, helebarda 
hitros(t) - lukavstvo, vještina 

hlepiti, hlipiti - željeti, čeznuti, težiti 
hoć'- hoćeš 

Hoja, Lero, Dolerije - božanstva iz stare 
(pra)slavenske mitologije, često se 
spominju u narodnom pjesništvu u 
zakletvama, zazivima i sl. 

hrlo - brzo 

htjej - imperativ od gl. htjeti, ushtjedni 


ijed - otrov 

iman je - blago, stoka (pored običnog 
značenja) 

istin - istinit, pravi 

istino - istinito 

istoč — istok 

ištom — tek 

iti - ići 

izbran - odabran, izabran 

izeti - uzeti; izvaditi, izvući; izeti se — 
osloboditi se 

iziti — izići 

izješa - izjelica 


jalovica - mlada krava što još nije bila 
steona 

jeda - eda, da li, zar 

jedzero - jezero 

jej - sova, jejina 

jes - jest 

jestojska - hrana 


ka - koja 

kajpa (lat.) - krletka, kavez, koš 

kako - kao 

kami - kamen 

kapun (tal. cappone) - kopun, uškoplje- 
ni pijetao 

kar - karanje, kazna; svađa 

kartati (tal.) - mazati, žbukati 


Ivan Gundulić | Dubravka | Rječnik 


ki - koji 

kijem - kim 

klačiti (lat.) - bijeliti, krečiti, žbukati 
(usp. klak) 

kladenac - izvor; zdenac, bunar 
klak (lat.) — bjelilo, vapno, žbuka 
klikovati - zvati, pozivati, dozivati 
k6 - kal, blato 

ko - koje; kako, ako, kad, pošto 
kobiti - slutiti, zazivati (zlo, zlu kob) 
kolikrat - koliko puta 

kon - kod 

kos - kost 

krepos - snaga, moć; vrlina, krepost 
kriješa - trešnja 

kripos - snaga, moć; vrlina, krepost 
kroz (što) - zbog (čega) 

ktiti - htjeti 

kuf - labud 

kuhač - kuhar 

kukuljava - vrsta ptice ševe 
kupjenica - dem. od kupjena, kupina 
kus - komad, zalogaj 


lačan - gladan 

lada - žena, supruga 
lasno - lako 

las(t) - uživanje 

laziti - šuljati se, puzati 
Lero - v. Hoja 

lipos - ljepota 

lir (grč.) - ljiljan 

lis - list 

lito - ljeto; godina 


ljepos - ljepota 

Ljubav - bog ljubavi, Amor, Eros 
ljubi - draga; žena, supruga 
ljubovnik - onaj koji ljubi; ljubavnik; 
zaručnik; muž, suprug 

ljuven - ljubavni 

ljuvezan - ljubav 

ma -ali 

md - moja 

mast - boja 

mastiti - bojati 

me - moje 

mita - mito, nagrada 
mješnica - mijeh s dvije svirale 
moguć - moćan 

moj - mojoj 

mom - mojom 

mi - moju 

mučati - šutjeti 
muka (tal.) - brašno 
murva - dud 


nahoditi se - nalaziti se 
najpretlji - najdeblji 

naprava - ukras 

napravljati se - dotjerivati se 
narečen - obećan 

neć' - nećeš 

neharan - nezahvalan 

nepokoj - nemir 

nepomstvo - nebriga 

nepristav - neprestano, bez prestanka 
nesličan - neprikladan, nepriličan 
nesvijes - ludost 

ni - nije 


nje - njih; njezin 


obeseliti - razveseliti 

obran - odabran, izabran 

obrati - izabrati, odabrati 
obratiti - okrenuti; prevrnuti, baciti; 
obratiti se - pretvoriti se 
obstrijeti se - ograditi se 
odhoditi - odlaziti 

odi - ovdje 

odijeliti se - rastati se 

odzgori - odozgo 

ohajati se - ostaviti se, okaniti se 


Ivan Gundulić | Dubravka | Rječnik 93 


omraza - mržnja 

ončas - odmah 

općen - zajednički, opći; uobičajen 
oprhao - opaljen, osušen 

osnovati - naviti pređu (kod tkanja) 
ozir - obzir 


Pan - antički bog šuma, pokrovitelj 
stada i pastira 

pasti se - napasati 

paziti - opaziti, vidjeti 

pečona - pečalna, tužna, žalosna 
pengati (lat.) - slikati, bojati, kititi 
pića - hrana 

pitje - piće 

pivo - piće 

plah - silovit, strašan 

plijeno - plijen 

Pljeziti - puziti, plaziti; penjati se 
poguba - pogibelj, opasnost 
pohuljen - poharan, pogrđen 

pojati - pjevati 

pokli - pošto 

pokoj - mir 

pokojan - miran 

pomiljati - pomaljati se, pojavljivati se 
pomnja - pažnja, briga 

pospjeh - brzina, žurba; na pospjeh - 
brzo, žurno 

potežati se - smucati se 

potište - potisne 

predati - bojati se 

prežiti - vrebati 

prhala - vrpce 

pri - prije 

pribjen - prebijen 

pridobiti (prez. pridobudem) - pobije- 
diti 

prignutje - naklonost 

prijazan - ljubaznost, prijateljstvo, 
ljubav 

prilika - lik, slika, izgled; biti prilika - 

biti nalik, biti sličan 

primalitje - proljeće 

privar - prijevara, obmana 
procavtiti - procvjetati 

proz - kroz 

put - tijelo (pored drugih značenja) 
puziv - kolebljiv 


raspinati - razapeti 

razbluda - nježnost, maženje; uživanje, 
naslada 

razdijeljen - odvojen 

razdion - odijeljen, razdijeljen 
razgojiti - razdebljati, razjačati, uvećati 
razlik — različit 

razlog - razum, razbor; razlog; pravo 
razložiti - umovati, razlozima dokazi- 
vati 

rijeti - reći 

rijez - obrezivanje (loze) 

rud - kovrčav 

rudež - kovrča 

rug - ruglo 

rvati - oboriti, rušiti 


sabljude - v. sabljusti 

sabljusti (prez. sabljudem) - sačuvati, 
zaštititi, obraniti 

samohoć - samovoljan 

saviše - suviše 

scijeniti - misliti, smatrati, držati 
segaj - ovoga, toga 

sej - ove, te 

shraniti - sačuvati 

sičijati (prez. sičijem) - izjedati, sušiti 
sivati - sijevati, sjajiti 

sjever - sjeverni vjetar 

skazan 'je - prizor (u drami) 

skrovno - kradom, potajice 

skup - škrt, lakom 

slavic - slavuj 

smeća - smutnja, nemir 

smetati - unositi nemir 

smeten - smućen, nemiran 

spila - spilja 

spomena - uspomena 
spovijedati - pripovijedati, pričati 
spravan - spreman 

spravljati (se) - spremati (se) 
spražiti - spržiti 

srtiti — nasrtati 

staglić - češljugar 

stan'je - stan, boravište 

stavljati se - zapažati, vidjeti; misliti 
stinuti se - slediti se 

stoklasa - ječam; vrsta trave, žuk 
strana - kraj, zemlja, država 
stravljen - začaran, očaran 
struka - vrsta; rod, pleme 

stučiti se - spojiti se, sastaviti se 
stup — korak, hod; kip 

stupaj - korak 

sveđ - uvijek, neprestano, stalno 
svetilište - žrtva 

sviditi se - osvijestiti se, doći k sebi 
svijem - sasvim 

svim, svime - sasvim 

svititi - svijetliti 

svjet - savjet 

sVjetlji - svjetliji 

svudira, svudire - svugdje 


šesteriti - brbljati 
šoja - sova, ćuk 


tač - tako 

tamaša (tal.) - šala, podsmjeh, poruga 
tanačac - ples 

taš(t) - tašt, isprazan; uzaludan; 
bezvrijedan, ništavan 

teći - trčati 

teg - rad, obrađivanje zemlje 

tej - te 

težiti - raditi, obrađivati zemlju 

ti - taj 

tijek - trk 

tijem - tim; stoga, zato 
tim — tim; stoga, zato 
tiriti - tjerati, vršiti 
tlačiti - gaziti 

toli - toliko 

trajati - provoditi, živjeti 
trator - tratinčica, krasuljak 
traviti - očarati, opčiniti 
trg - trgovina 

trijebi je - potrebno je 
trud - muka, napor 

tva - tvoja 

tve - tvoje 

tvu - tvoju 


udilje - dalje; smjesta, odmah 
ujedno - zajedno 

umrli - smrtni 

ureda - odmah, brzo 

ures - ukras 

ušto — dok 

utješati - utješiti, tješiti 

uvadica - navada, običaj 

uziti - uzići, popeti se 

uzlotriti se - izopačiti se, postati lotar 
(lupež) 

uzmnažati - umnažati, povećavati, 
pojačavati 


vaj - jad, nesreća; uzvik: jao! 
vapiti - dozivati, zazivati upomoć 
variti - kuhati 

vas - sav 

vazdakrat - uvijek 


Ivan Gundulić | Dubravka | Rječnik 


vazeti - uzeti 

veće - više 

vedaš - star 

veska (tal. vischio) - ljepilo za ptice; 
zamka 

Viđ - vidi 

vik, viku - uvijek; uz negaciju: nikad 
vil - vila, draga 

Vir —- izvor 

vlas - vlast; moć 

Vrći - baciti 

vrh, vrhu - nad, iznad, povrh, ponad 
vrl, vrli - zao 

vrz', vrzi - baci, odbaci (v. vrći) 


zabiti - zaboraviti 

zabušiti - zaglušiti 

začinati - pjevati 

zaći - zalutati 

zaklad - zalog 

zaman - uzalud 

zasve - premda, iako 

zašto - jer 

zatjecati se - natjecati se 

zavrći (prez. zavrzem) - odbaciti 
zavrze - v. zavrći 

zdirati - razdirati, trgati 

zenuti - prolistati, klijati, zelenjeti se 
zlamen'je - znak 

zločestvo - zloća 

zrak - zraka; pogled 

zučati - zvučati, svirati 


žlje - zlo 
žuber - pjev (ptica) 
žuberiti - pjevati (o pticama) 

